<h6 style="text-align: center;"><strong>Η ελληνική πρεσβεία στην Άγκυρα έχει προβεί σε όλες τις ενδεδειγμένες διπλωματικές ενέργειες, ζητώντας από τις τουρκικές αρχές ανάλογα απαράδεκτα περιστατικά να μην επαναληφθούν, τονίζει ο αναπληρωτής εκπρόσωπος του υπουργείου Εξωτερικών Βασίλης Κοΐνης απαντώντας σε ερώτηση σχετικά με την υπέρπτηση του κυβερνητικού αεροσκάφους που μετέφερε τον υπουργό Εξωτερικών, Νίκο Δένδια.</strong></h6>
Σε ανακοίνωσή του, ο Βασίλης Κοΐνης επισημαίνει πως «παρά το γεγονός ότι έγιναν από ελληνικής πλευράς όλες οι απαραίτητες ενέργειες προκειμένου το κυβερνητικό αεροσκάφος που μετέφερε τον υπουργό Εξωτερικών, Νίκο Δένδια, να διέλθει του εναέριου χώρου της Τουρκίας, για ακόμη μια φορά οι τουρκικές αρχές προέβησαν σε μια προκλητική ενέργεια, απολύτως περιττή». «Μια ενέργεια που δεν εκθέτει παρά μόνον την ίδια την Τουρκία» υπογραμμίζει περαιτέρω.

Πηγή:ΑΠΕ-ΜΠΕ