<strong><span style="color: #ff0000;">Ελλάδα - 57 νέα περιστατικά κορωνοϊού - Τα 10 σε πύλες εισόδου</span></strong>

O ΕΟΔΥ ανακοίνωσε σήμερα Τετάρτη, 57 νέα περιστατικά κορωνοϊού στην Ελλάδα.

Όπως έγινε γνωστό, τα 10 από αυτά εντοπίστηκαν κατά τους ελέγχους που διενεργήθηκαν στις πύλες εισόδου της χώρας.
<ul>
 	<li>3 είναι εισαγόμενα κρούσματα που προσήλθαν αυτοβούλως για έλεγχο,</li>
 	<li>Tα υπόλοιπα είναι 18 στην Αττική</li>
 	<li>11 στην Θεσσαλονίκη</li>
 	<li>7 στην Καβάλα</li>
 	<li>2 στην Λευκάδα</li>
 	<li>1 στην Αχαΐα</li>
 	<li>1 στην Ημαθία</li>
 	<li>1 στο Κιλκίς</li>
 	<li>1 στην Κορινθία</li>
 	<li>1 στα Δωδεκάνησα</li>
 	<li>1 στη Ροδόπη.</li>
</ul>
Ο συνολικός αριθμός τους έχει ανέλθει&nbsp; στα 4.336, εκ των οποίων, το 54,4% αφορά άνδρες. Από αυτά 1212 (28%) θεωρούνται σχετιζόμενα με ταξίδι από το εξωτερικό και 2157 (49,7%) συνδέονται με ήδη γνωστό κρούσμα.

Ο αριθμός των ασθενών που νοσηλεύονται διασωληνωμένοι είναι 8. Η διάμεση ηλικία τους είναι 56 ετών. 2 (25.0%) είναι γυναίκες και οι υπόλοιποι άνδρες. To 75.0% έχει υποκείμενο νόσημα ή είναι ηλικιωμένοι 70 ετών και άνω. 127 ασθενείς έχουν εξέλθει από τις ΜΕΘ.

Τέλος, δεν έχει καταγραφεί κανένας νέος θάνατος ενώ έχουμε 203 θανάτους συνολικά στη χώρα. 66 (32.5%) γυναίκες και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 76 έτη και το 96.1% είχε κάποιο υποκείμενο νόσημα ή/και ηλικία 70 ετών και άνω.

<span style="color: #ff0000;"><strong>Κύπρος - 13 νέα περιστατικά κορωνοϊού&nbsp;</strong></span>

Αυξημένα περιστατικά κορωνοϊού είχαμε και στην Κύπρο, καθώς η Μονάδα Επιδημιολογικής Επιτήρησης του Υπουργείου Υγείας ανακοίνωσε 13 κρούσματα από σύνολο 1,725 εργαστηριακών διαγνώσεων.

Συγκεκριμένα τα κρούσματα αφορούν:

<strong>(1.) Επαφές - </strong><strong>7&nbsp;</strong>
<ul>
 	<li>4 άτομα επαφές του ζευγαριού που είχε έρθει από την Ολλανδία στις 17/7 και ανακοινώθηκαν θετικοί στον ιό στις 26/7. Όλοι Κύπριοι, χωρίς συμπτώματα. Cluster με σύνολο 6 άτομα.</li>
 	<li>2 άτομα επαφές του κρούσματος που ανακοινώσαμε στις 27/7, που με τη σειρά του ήταν επαφή του κρούσματος που είχε εντοπιστεί μέσω των Ιατρείων Δημόσιας Υγείας (ανακοινώθηκε στις 24/7). Τα σημερινά κρούσματα δεν έχουν συμπτώματα. Cluster με σύνολο 5 άτομα όλα στην Λεμεσό.</li>
 	<li>1 άτομο επαφή της Φιλιππινέζας που ανακοινώθηκε στις 27/7 με πρόσφατο ταξιδιωτικό ιστορικό από τις Φιλιππίνες στις 17/7. Ήταν σε περιορισμό. Το σημερινό κρούσμα είναι ο άντρας της που επέστρεψε μαζί της από τις Φιλιππίνες. Ζουν στην Λεμεσό.</li>
</ul>
<strong>(2.) Ιατρεία Δημόσιας Υγείας - 1</strong>
<ul>
 	<li>Πρόκειται για νοσηλευόμενη στο Γενικό Νοσοκομείο Λευκωσίας. Της έκαναν εξέταση διότι νοσηλεύεται τακτικά λόγω θεραπειών που λαμβάνει.</li>
</ul>
<strong>(3.) Ιδιωτική πρωτοβουλία - 5</strong>
<ul>
 	<li>1 άτομο στην Λεμεσό που έκανε το τεστ ιδιωτικά διότι είχε συμπτώματα. Είπε ότι δεν είχε επαφή με κρούσμα και δεν έχει ταξιδέψει.</li>
 	<li>2 άτομα στην Λεμεσό. Έχουν πρόσφατο ταξιδιωτικό ιστορικό από την Αγγλία στις 20/7 και έκαναν ιδιωτικά το τεστ διότι ήθελαν να μεταβούν στα κατεχόμενα.</li>
 	<li>1 άτομο που επέστρεψε από την Σαντορίνη στις 25/7. Είναι στην Λεμεσό, δεν έχει συμπτώματα και έκανε το τεστ ιδιωτικά διότι ήθελε να ελεγχθεί.</li>
 	<li>1 άτομο που είχε συμπτώματα και έκανε ιδιωτικά το τεστ, στην Λάρνακα.</li>
</ul>
Άρα από την Λεμεσό έχουμε σήμερα 7 άτομα. Τα 4 από τα 7 άτομα έχουν ταξιδιωτικό ιστορικό.

Αναλυτικά, τα θετικά στον ιό άτομα προέκυψαν ως ακολούθως:

Από 469 δείγματα που λήφθηκαν μέσω ιδιωτικής πρωτοβουλίας, προέκυψαν 5 κρούσματα. Τα 3 άτομα έχουν πρόσφατο ταξιδιωτικό ιστορικό.
Από 208 δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, εντοπίστηκε 1 κρούσμα.
Από 139 δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων, είχαμε 7 κρούσματα.
Επιπλέον, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:

Από δείγματα που λήφθηκαν στο πλαίσιο ελέγχου επιβατών και επαναπατρισθέντων, ολοκληρώθηκαν 652 εργαστηριακές διαγνώσεις,
Από δείγματα που λήφθηκαν στο πλαίσιο του προγράμματος ελέγχου 10,000 εργαζομένων που επαναδραστηριοποιήθηκαν κατά τη β’ και γ’ φάση της στρατηγικής για σταδιακή άρση των περιορισμών, ολοκληρώθηκαν 210 εργαστηριακές διαγνώσεις, και
Από τα Μικροβιολογικά Εργαστήρια των Γενικών Νοσοκομείων, διεκπεραιώθηκαν 47 εργαστηριακές εξετάσεις.
Με βάση και τα σημερινά δεδομένα, ο συνολικός αριθμός των θετικών κρουσμάτων ανήλθε στα 1,080.

Πηγές: - ΕΟΔΥ&nbsp; - Υπουργείο Υγείας Κύπρου - Sigmalive -