O Τούρκος υπουργός Άμυνας Χ. Ακάρ, μιλώντας από τη Λιβύη με τον κλασικό προκλητικό τόνο που μας συνήθισε, τόνισε ότι η Τουρκία δεν θα επιτρέψει τετελεσμένα στη Μεσόγειο, στο Αιγαίο και την Κύπρο, την στιγμή που το πρόβλημα στην περιοχή το δημιουργεί η Τουρκία.

Ο κ. Ακάρ πραγματοποίησε χθες αιφνιδιαστική επίσκεψη στη Λιβύη μαζί με τον αρχηγό των τουρκικών Ενόπλων Δυνάμεων όπου συναντήθηκαν με τον επικεφαλής της κυβέρνησης Εθνικής Συμφωνίας, Φαγιέζ Αλ Σάρατζ.

Στις προκλητικά εμπρηστικές δηλώσεις του ο Τούρκος υπουργός Άμυνας κατηγόρησε την Ελλάδα ότι με τη στάση της στο Αιγαίο το τελευταίο διάστημα κλιμακώνει την ένταση, επισημαίνοντας ότι δεν μπορεί να γίνει αποδεκτό το καθεστώς στρατιωτικοποίησης των νησιών του Αιγαίου. Ουσιαστικά ο Ακαριαία, ζητά από την Ελλάδα να αποστρατικοποίηση νησιά στο Αίγιο, την ώρα που η Τουρκία αμφισβητεί την Κυριαρχία τους.
<blockquote>
<h5><span style="color: #ff0000;">«Δεν θα επιτρέψουμε τετελεσμένα σε Μεσόγειο, Αιγαίο και Κύπρο, Η στρατιωτικοποίηση νησιών του Αιγαίου είναι απαράδεκτη»</span></h5>
<h6 style="text-align: right;"><span style="color: #ff0000;">Τούρκος υπουργός Άμυνας Χ. Ακάρ</span></h6>
</blockquote>
Σύμφωνα με το Κυπριακό Πρακτορείο Ειδήσεων, ο Τούρκος υπουργός Άμυνας ανέφερε:
<p style="text-align: center;"><strong><em>«Η στρατιωτικοποίηση των 16 από τα 23 νησιά του Αιγαίου κατά παράβαση των διεθνών συνθηκών είναι απαράδεκτη. Το να δοθεί καθεστώς στρατιωτικοποιημένων νησιών στα νησιά αυτά δεν είναι αποδεκτό. Αυτό αποτελεί ξεκάθαρη παράβαση της Συνθήκης της Λοζάνης. Δεν υπάρχει κανένα νησί στον κόσμο που να έχει δέκα μίλια εναέριο χώρο και έξι μίλια χωρικά ύδατα. Ενώ δεν έχει επιτευχθεί συμφωνία στο Αιγαίο, λένε ‘όλα είναι δικά μου. Στο Αιγαίο, στη Μεσόγειο και στην Κύπρο δεν θα υπάρξει κανένα τετελεσμένο, δεν θα το επιτρέψουμε».</em></strong></p>
<p style="text-align: center;"><strong><em>«Κάποιοι Έλληνες πανεπιστημιακοί, πολιτικοί και απόστρατοι στρατιωτικοί έχουν αρχίσει να κάνουν εκτιμήσεις προς την κατεύθυνση της δικής μας τοποθέτησης. Αναμένουμε από τους Έλληνες φίλους μας να να λάβουν υπόψη αυτές τις εκτιμήσεις που γίνονται με την κοινή λογική»</em></strong></p>
<p style="text-align: center;"><strong><em>«Kαμία λύση που δεν περιλαμβάνει την Τουρκία δεν θα είναι μια κατάλληλη λύση. Όλοι πρέπει να το γνωρίζουν αυτό. Η Τουρκία είναι εγγυήτρια δύναμη στην Κύπρο. Ό,τι κάναμε μέχρι σήμερα για τους Τουρκοκύπριους αδελφούς μας και για τα δικά μας συμφέροντα θα συνεχίσουμε να το κάνουμε και από δω και πέρα με την ίδια σοβαρότητα και ειλικρίνεια, με την ίδια ευαισθησία».</em></strong></p>
Και ο Χ. Ακάρ κατέληξε λέγοντας:
<p style="text-align: center;"><em><strong>«Δεν πρόκειται να επιτρέψουμε ποτέ να παραβιαστούν τα δικαιώματα και τα συμφέροντά μας. Από την άλλη πλευρά, στο πλαίσιο των σχέσεων καλής γειτονίας, του διαλόγου, των ειρηνικών τρόπων, θα κάνουμε ό,τι χρειαστεί στη βάση του διεθνούς δικαίου, και του δικαίου της θάλασσας»,</strong></em></p>
Ο Ακάρ ανέφερε ταυτόχρονα πως η Τουρκία θα υποστηρίξει με κάθε τρόπο τον λαό της Λιβύης και κατηγόρησε τις χώρες που υποστηρίζουν την κυβέρνηση της Τρίπολης τονίζοντας ότι <em><strong>«θα πληρώσουν το τίμημα της αδικίας τους»</strong></em>.

Πηγές: - ΚYΠΕ - Naftemporiki - Ethnos -

By Alex Ammohostianos