<p style="text-align: center;"><strong>Σύμφωνα με ανάρτησή της Ελευθερίας Ντεκώ, η οποία έχει αναλάβει την υλοποίηση του έργου, προχθές άναψαν όλοι οι προβολείς που θα φωτίζουν το μνημείο στο άμεσο μέλλον</strong></p>
<p>Για την καλύτερη ανάδειξη των μνημείων του Παρθενώνα, αλλάζει ο φωτισμός. H πρώτη δοκιμή έλαβε χώρα την πρώτη ημέρα του Σεπτεμβρίου.</p>
<p>Σύμφωνα με ανάρτησή της Ελευθερίας Ντεκώ, η οποία έχει αναλάβει την υλοποίηση του έργου, προχθές άναψαν όλοι οι προβολείς που θα φωτίζουν το μνημείο στο άμεσο μέλλον.</p>
<p><img class="wp-image-7490 alignleft" src="https://www.ny-greeks.com/wp-content/uploads/2020/09/Akropolis-1-300x239.jpg" alt="" width="233" height="186" /></p>
<p>Το νέο εγχείρημα ανακοινώθηκε τον Οκτώβριο του 2019 από το από το υπουργείο Πολιτισμού. Σε συνάντηση του πρωθυπουργού Κυριάκου Μητσοτάκη και της υπουργού Λίνας Μενδώνη, με τον πρόεδρο του Ιδρύματος Ωνάση Αντώνη Παπαδημητρίου και τη διευθύντρια Πολιτισμού Αφροδίτη Παναγιωτάκου, επισφραγίστηκε η χορηγία του Ιδρύματος προκειμένου να εγκατασταθεί σύγχρονος ανελκυστήρας πλαγιάς αντί του αναβατορίου και να ανανεωθεί ο νυχτερινός φωτισμός ανάδειξης των μνημείων στον αρχαιολογικό χώρο.</p>
<p>Ο φωτισμός του έντονου κίτρινου-χρυσού (θερμό λευκό) χαμηλώνει εσωτερικά για τον Παρθενώνα και το Ερέχθειο προκειμένου να αναδειχθούν τα αρχιτεκτονικά μέλη και αυξάνει η ένταση του εξωτερικού φωτισμού (ψυχρό λευκό). Αντίστοιχα φωτίζονται τα Προπύλαια και οι Καρυάτιδες.</p>
<p>Παράλληλα, βελτιώνεται και ο φωτισμός του Ιερού Βράχου με βασική κατεύθυνση η εικόνα του να μην επιβάλλεται στα μνημεία.</p>
<p>https://www.facebook.com/eleftheria.deko/posts/10222926873977516</p>
<p style="text-align: left;"><strong>Η ανάρτηση της κ. Ντεκώ</strong></p>
<p style="text-align: center;"><em><strong>«1/9/2020 πανσέληνος στην Ακρόπολη. Πρώτη μέρα που φωτίσαμε τον Παρθενώνα με όλους του τους προβολείς χαιρετώντας την Σελήνη! Αφιερωμένο στην θέα Αθηνά που …γιορτάζει σήμερα!</strong></em></p>
<p style="text-align: center;"><em><strong>Το υπέροχο ταξίδι που η προετοιμασία του ξεκίνησε πριν 9 μήνες, φτάνει στην πιο δημιουργική του φάση! Στον προγραμματισμό του φωτισμού, στην επιμέλεια της κάθε λεπτομέρειας, κλπ.</strong></em></p>

<!-- wp:image {"align":"left","id":7491,"width":335,"height":250,"sizeSlug":"large"} -->
<div class="wp-block-image"><figure class="alignleft size-large is-resized"><img src="https://www.ny-greeks.com/wp-content/uploads/2020/09/Akropolis-13-1024x768.jpg" alt="" class="wp-image-7491" width="335" height="250"/></figure></div>
<!-- /wp:image -->

<!-- wp:paragraph -->
<p> <em><strong>9 μήνες σχεδιασμός, μελέτες, παρουσιάσεις στο ΚΑΣ, σκληρή δουλειά, κοροναϊός, κούραση, αγωνία, …. υπέροχες συνεργασίες, δυσκολίες, και μετά ικανοποίηση, χαρά!! Έχουμε αρκετή δουλειά ακόμη μέχρι να φτάσουμε στο τελικό αποτέλεσμα, αλλά σήμερα αρχίζουμε αυτό το πολύ δημιουργικό ταξίδι…</strong></em> </p>
<!-- /wp:paragraph -->

<!-- wp:paragraph -->
<p><em><strong>Φωτισμός του ιερού βράχου της Ακρόπολης και των μνημείων της. Από τις πιο σπουδαίες στιγμές της επαγγελματικής μου καριέρας. Ίσως η μεγαλύτερη τιμή!</strong></em><br><em><strong>Χωρίς άλλα λόγια! Δέος!</strong></em></p>
<!-- /wp:paragraph -->

<!-- wp:paragraph -->
<p><em><strong>Μοιράζομαι μια μικρή γεύση απο το πρώτο …άναμμα!»</strong></em></p>
<!-- /wp:paragraph -->