Η εισαγγελέας του Διεθνούς Ποινικού Δικαστηρίου (ΔΠΔ) Φατού Μπενσουντά τόνισε χθες ότι  <em><strong>«Το γραφείο μου ενημερώθηκε από ασφαλή πηγή για την ύπαρξη ένδεκα φερόμενων ως ομαδικών τάφων με πτώματα ανδρών, γυναικών και παιδιών».</strong></em>

H Φατού Μπενσουντά δήλωσε <strong><em>«βαθιά ανήσυχη» </em></strong>τονίζοντας πως<strong><em> «δεν θα διστάσει»</em></strong> να διευρύνει τις έρευνές της για να συμπεριλάβουν νέες περιπτώσεις εγκλημάτων μετά τον πρόσφατο εντοπισμό πολλών ομαδικών τάφων στην περιοχή της πόλης Ταρχούνα, στη Λιβύη.

H Φατού Μπενσουντά δήλωσε χαρακτηριστικά:
<p style="text-align: center;"><em><strong>«Μπορεί να πρόκειται για αποδείξεις (της διάπραξης) εγκλημάτων πολέμου και εγκλημάτων κατά της ανθρωπότητας»</strong></em>.</p>
Για τις ανάγκες «μελλοντικών αναγκών», η Μπενσουντά ζήτησε από την ελεγχόμενη από τον Ερντογάν κυβέρνηση Σαράτζ  να <em><strong>«κάνουν ό,τι είναι αναγκαίο για να προστατευθούν και να διατηρηθούν οι ομαδικοί τάφοι αυτοί»</strong></em>, η πλειονότητα των οποίων βρέθηκε στην Ταρχούνα, 65 χιλιόμετρα νοτιοανατολικά της Τρίπολης.

<em><strong>«Δεν θα διστάσω να επεκτείνω τις έρευνές μου και τις πιθανές διώξεις για νέες περιπτώσεις εγκλημάτων»</strong></em>, προειδοποίησε η Μπενσουντά, υπενθυμίζοντας τις «ανησυχίες» της όσον αφορά την «επικίνδυνη κλιμάκωση»της βίας στη Λιβύη.

Το γραφείο της εισαγγελέα είχε αρχίσει τον Μάρτιο του 2011 να διενεργεί σειρά ερευνών για εγκλήματα κατά της ανθρωπότητας και εγκλήματα πολέμου που διαπράχθηκαν από τη 15η Φεβρουαρίου 2011 στη Λιβύη, κατά τη διάρκεια της λαϊκής εξέγερσης η οποία οδήγησε στην ανατροπή του καθεστώτος του Μουάμαρ Καντάφι.

Σε βάρος του 46χρονου γιου του πρώην δικτάτορα της Λιβύης, του Σάιφ αλ Ισλάμ Καντάφι, εκδόθηκε ένταλμα σύλληψης από το ΔΠΔ για εγκλήματα κατά της ανθρωπότητας.