Περισσότερες από 90 εταιρείες, ανάμεσα στις οποίες η Verizon, η Patagonia, η REI κ.α., γνωστοποίησαν την πρόθεσή τους να «παγώσουν» τις διαφημίσεις στο Facebook, εντασσόμενες στο κίνημα «StopHateForProfit».

Η συγκεκριμένη πρωτοβουλία βάλλει εναντίον του Facebook, το οποίο -σύμφωνα με τους διοργανωτές- επιτρέπει την κυκλοφορία ρατσιστικού, βίαιου και ψευδούς περιεχομένου.

Εμπάργκο και από την <strong><span style="color: #ff0000;">Coca Cola</span></strong>

Eν μέσω των κλιμακούμενων πιέσεων προς τις πλατφόρμες κοινωνικής δικτύωσης για την υιοθέτηση αυστηρότερων πολιτικών εναντίον του ρατσιστικού λόγου, η Coca-Cola ανακοίνωσε τη διακοπή όλων των πληρωμένων διαφημίσεων στα social media για τουλάχιστον 30 ημέρες,

O διευθύνων σύμβουλος και πρόεδρος της πολυεθνικής Coca-Cola, James Quincey τόνισε:
<p style="text-align: center;"><em><strong>«Δεν υπάρχει χώρος για τον ρατσισμό στον κόσμο. Δεν υπάρχει χώρος για τον ρατσισμό στα social media... Η Coca-Cola σταματάει τις πληρωμές διαφημίσεων στις πλατφόρμες των social media, παγκοσμίως, για τουλάχιστον 30 ημέρες. Αυτό το διάστημα θα αξιολογήσουμε τη διαφημιστική μας πολιτική και θα αποφασίσουμε αν χρήζει αναθεώρησης».</strong></em></p>
Η κίνηση αυτή δεν αποτέλεσε κεραυνό εν αιθρία, καθώς η αμερικανική πολυεθνική, μέσω μιας σειράς δηλώσεων και ανακοινώσεων, είχε προϊδεάσει για τις κινήσεις της, καταγγέλλοντας την ύπαρξη <em><strong>«συστηματικού ρατσισμού»</strong></em> στα social media.

Εμπάργκο και από την <strong><span style="color: #ff0000;">Unilever</span></strong>

Πέραν της Coca-Cola, και η πολυεθνική Unilever αποφάσισε να σταματήσει τις διαφημίσεις στο Facebook, το Instagram και το Twitter έως τουλάχιστον τις 31 Δεκεμβρίου.

Στόχος της κίνησης αυτής, σύμφωνα με την εταιρεία, είναι η άσκηση πίεσης προς τα social media, προκειμένου να υιοθετήσουν αυστηρότερες πολιτικές για τον ρατσιστικό λόγο και την παραπληροφόρηση.

Κίνηση και από <strong><span style="color: #ff0000;">Levi Strauss &amp; Co.</span></strong> - <strong><span style="color: #ff0000;">Procter &amp; Gamble</span></strong>

Στο ίδιο μήκος κύματος, ακόμη μία αμερικανική εταιρεία, η Levi Strauss &amp; Co., η οποία σχολίασε:
<p style="text-align: center;"><em><strong>«Το Facebook πρέπει να λάβει μέτρα για να σταματήσει την παραπληροφόρηση και τον διχαστικό λόγο. Είναι απαράδεκτο αυτό που συμβαίνει» </strong></em></p>
Από την πλευρά της, η Procter &amp; Gamble ανακοίνωσε ότι επαναξιολογεί όλα τα διαφημιστικά προγράμματα που «τρέχει» στις ψηφιακές και διαδικτυακές πλατφόρμες.

Η αντίδραση Facebook

O διευθύνων σύμβουλος της Facebook, Μαρκ Ζούκερμπεργκ, εξέφρασε την πρόθεσή του να <em><strong>«συζητήσει νέες πολιτικές για την καταπολέμηση του ρατσιστικού λόγου»,</strong></em> αποφεύγονταςνα κάνει το οποιοδήποτε σχόλιο για το «εμπάργκο» των μεγάλων εταιρειών.

Πηγές: - CNBC - naftemporiki.gr -

Cover Photo by: <a class="_hli" href="https://www.facebook.com/Online-advertisement-562451470608253/?tn-str=k%2AF" data-ft="{&quot;tn&quot;:&quot;k&quot;}" data-hovercard="/ajax/hovercard/page.php?id=562451470608253&amp;extragetparams=%7B%22tn-str%22%3A%22k%2AF%22%7D" data-hovercard-prefer-more-content-show="1">Online advertisement</a>

By Alex Ammohostianos