<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

<img class="size-medium wp-image-5604 alignleft" src="https://www.ny-greeks.com/wp-content/uploads/2020/06/MP-4-300x119.png" alt="" width="300" height="119" />O πρωθυπουργός Κυριάκος Μητσοτάκης και ο Ύπατος Εκπρόσωπος της Ευρωπαϊκής Ένωσης για θέματα Εξωτερικής Πολιτικής και Πολιτικής Ασφάλειας, Ζοζέπ Μπορέλ , κατά τη συνάντηση που είχαν σήμερα το απόγευμα στο Μέγαρο Μαξίμου, και σύμφωνα με κυβερνητικές πηγές έγινε σε ιδιαίτερα θερμό κλίμα, δήλωσαν αποφασισμένοι να προστατεύσουν τα ελληνικά και ευρωπαϊκά σύνορα έναντι των απειλών της Τουρκίας. Ο κ. Μπορέλ λίγες ώρες νωρίτερα, είχε επισκεφθει τις Καστανιές Έβρου, και διαπίστωσε ιδίοις όμμασι την καστάσταση στην περιοχή, και τον βαθμό ετοιμότητας των ελληνικών δυνάμεων. (Βλέπε VIDEO πιο κάτω δηλώσεις μετά την Επίσκεψη στον Έβρο)

Στη συνάντηση συμμετείχαν από ελληνικής πλευράς, ο υπουργός Εξωτερικών Νίκος Δένδιας, ο πολιτικός διευθυντής του υπουργείου Εξωτερικών Κυριάκος Λουκάκης, η διευθύντρια του Διπλωματικού Γραφείου του πρωθυπουργού Ελένη Σουράνη και η αναπληρώτρια κυβερνητική εκπρόσωπος, Αριστοτελία Πελώνη.

Στη συνάντηση, τονίστηκε ότι τα εξωτερικά σύνορα της Ελλάδας, που είναι και σύνορα της Ευρωπαϊκής Ένωσης, φυλάσσονται με αποφασιστικότητα και η στήριξη της ΕΕ προς την Ελλάδα θα είναι διαρκής όπως εκδηλώθηκε -με τον πλέον ξεκάθαρο τρόπο τον περασμένο Μάρτιο στον Έβρο.

Ο Κυριάκος Μητσοτάκης εξέφρασε την ικανοποίησή του για το ότι η Ευρωπαϊκή Ένωση στέκεται στο πλευρό της Ελλάδας:<strong style="text-align: center;"><em>«καθώς υπερασπιζόμαστε τα κυριαρχικά μας δικαιώματα», </em></strong>

Aπό την πλευρά του ο Ύπατος Εκπρόσωπος της ΕΕ Ζοζέπ Μπορέλ, τόνισε με έμφαση στέλνοντας σαφές μήνυμα στην 'Αγκυρα, ότι<strong style="text-align: center;"><em> "είμαστε αποφασισμένοι να προστατεύσουμε τα ελληνικά και Ευρωπαϊκά εξωτερικά σύνορα».</em></strong>

https://www.youtube.com/watch?v=gRbVlQ97_Bg

O Ύπατος Εκπρόσωπος της Ευρωπαϊκής Ένωσης για θέματα Εξωτερικής Πολιτικής και Πολιτικής Ασφάλειας, Ζοζέπ Μπορέλ, αναφερόμενος στην κατάσταση στον Έβρο, στις υπερπτήσεις τουρκικών μαχητικών αεροσκαφών και τις εξαγγελίες της Τουρκίας για διενέργεια παράνομων γεωτρήσεων, είπε ότι είναι καθήκον του να επισκέπτεται την Ελλάδα, επαναβεβαιώνοντας πως η Ευρωπαϊκή Ένωση είναι δεσμευμένη στην προστασία της κυριαρχίας της χώρας μας, σημειώνοντας πως μία από τις αποστολές του είναι η προάσπιση των συμφερόντων και των δικαιωμάτων της Ένωσης, της Ελλάδας και της Κύπρου, όπως και η οικοδόμηση ενός ελάχιστου επιπέδου διαλόγου και εμπιστοσύνης με την 'Αγκυρα. Και πρόσθεσε λέγοντας ο κ.Μπορέλ:
<p style="text-align: center;"><em><strong>"Από την πλευρά μας ήμασταν επίσης πολύ σαφείς, ελπίζω, εκφράζοντας όχι απλώς την ευρωπαϊκή αλληλεγγύη αλλά τη δέσμευση προς την Ελλάδα, προκειμένου να προστατευτεί η κυριαρχία σας, τα εξωτερικά σας σύνορα, τα οποία -όπως είπα σήμερα το πρωί- αποτελούν εξωτερικά σύνορα ολόκληρης της Ευρωπαϊκής Ένωσης"</strong></em></p>
<p style="text-align: center;"><em><strong>«Συνδράμαμε, στηρίξαμε την Ελλάδα στη διάρκεια των τελευταίων γεγονότων και θα συνεχίσουμε να το πράττουμε. Γνωρίζω ότι γίνονται πολλές υπερπτήσεις, κάποιες έγιναν ακόμη και σήμερα στα νησιά αλλά ακόμη και στην ηπειρωτική χώρα, ότι είχαμε το έντονο πρόβλημα με τις γεωτρήσεις που θίγουν την κυριαρχία σας και ήθελα να έρθω αυτοπροσώπως -θα ερχόμουν ούτως ή άλλως, αλλά μετά το Ευρωπαϊκό Συμβούλιο για περισσότερους λόγους- για να εκφράσω αυτή τη δέσμευση και τη στήριξη».</strong></em></p>
<img class="size-medium wp-image-5605 alignright" src="https://www.ny-greeks.com/wp-content/uploads/2020/06/MP2-300x214.png" alt="" width="300" height="214" />Ο Ζοζέπ Μπορέλ επισήμανε παράλληλα, την ανάγκη εδραίωσης ενός ελάχιστου επιπέδου εμπιστοσύνης και διαλόγου με την Τουρκία για να σταματήσει αυτή η κλιμάκωση, κάτι που όπως είπε, συζήτησε νωρίτερα διεξοδικά, με τον Νίκο Δένδια.
<p style="text-align: center;"><strong><em>«Η Ελλάδα είναι ίσως το κράτος μέλος (της ΕΕ) που έχει το μεγαλύτερο συμφέρον από οποιοδήποτε άλλο να υπάρχουν καλές σχέσεις με την Τουρκία, και θεωρώ ότι πρέπει να συνεργαστούμε, για να επιτύχουμε τον σκοπό αυτό και να επανέλθουμε σε μια νέα κανονικότητα, όπως θα τη χαρακτηρίζαμε σήμερα, δηλαδή να επιστρέψουμε στην παλιά κανονικότητα» </em></strong></p>
<p style="text-align: center;"><strong><em>«Mε μεγάλη χαρά θα συμβάλλουμε προς την κατεύθυνση αυτή, καθώς μία από τις σημαντικότερες δεσμεύσεις που έχω αναλάβει είναι η βελτίωση των σχέσεων με την Τουρκία, η προστασία των δικαιωμάτων και των συμφερόντων της Ευρωπαϊκής Ένωσης, και λέγοντας Ευρωπαϊκή Ένωση φυσικά πρωτίστως εννοώ την Ελλάδα και την Κύπρο».</em></strong></p>
Ο κ. Μητσοτάκης από την πλευρά του επανέλαβε πως είναι σημαντικό ότι η Ευρωπαϊκή Ένωση αναγνωρίζει το γεγονός ότι η Ελλάδα και η Κύπρος βρίσκονται αντιμέτωπες με μία κατάσταση στην οποία παραβιάζονται τα κυριαρχικά δικαιώματα δύο κρατών μελών της Ευρωπαϊκής Ένωσης και τόνισε ότι προσβλέπει πάντοτε στη συνεισφορά της ΕΕ αναφορικά με την επίλυση μιας, αντικειμενικά, πολύπλοκης κατάστασης.

Ο κ. Μητσοτάκης χαρακτήρισε πολύ σημαντικό το γεγονός ότι η Ένωση στέκεται στο πλευρό της Ελλάδας καθώς υπερασπιζόμαστε τα κυριαρχικά μας δικαιώματα" και έστειλε μήνυμα στην 'Αγκυρα λέγοντας ότι:
<p style="text-align: center;"><em><strong> «εμείς αναζητούμε πάντα μια εποικοδομητική σχέση με τους γείτονές μας, κυρίως την Τουρκία. Η εμπιστοσύνη χρειάζεται δύο, και για να ξεκινήσει να οικοδομείται η εμπιστοσύνη είναι σημαντικό η Τουρκία να σταματήσει τις προκλητικές ενέργειες, οι οποίες ξεκάθαρα παραβιάζουν τα κυριαρχικά δικαιώματα της Ελλάδας, καθώς επίσης και τα κυριαρχικά δικαιώματα της Κύπρου».</strong></em></p>
By Yannis Iosifidis