<h6 style="text-align: center;"><strong>Τουρκία - Μετά την αντί-NAVTEX που εξέδωσε η Αθήνα, εξέδωσε και δεύτερη NAVTEX η Άγκυρα. Ελλαδικά ΜΜΕ αναφέρουν πως το τουρκικό ερευνητικό πλοίο βρίσκεται στην κυπριακή ΑΟΖ και δεν έχει ποντίσει ακόμη καλώδια.</strong></h6>
<div>Όπως αναφέρει το Sputnik, σύμφωνα με το trthaber.com, η νέα Navtex έχει ισχύ έως τις 23 Αυγούστου και ανακοινώθηκε για την περιοχή όπου το Oruç Reis θα πραγματοποιήσει σεισμικές μελέτες.</div>
<div></div>
<div>Το τουρκικό μέσο λέει πως το Oruç Reis, μαζί με τα πλοία «Ataman» και «Cengiz Han», θα πραγματοποιήσουν σεισμικές έρευνες στην Ανατολική Μεσόγειο, εκτός της Κύπρου, στην περιοχή που είχε ανακοινωθεί προηγουμένως.</div>
<div>

[embed]https://www.youtube.com/watch?v=hdiSzYHF3UI&amp;feature=share[/embed]

</div>
<div></div>
<div><strong>Η ελληνική αντί-Navtex</strong></div>
<div></div>
<div>Νωρίτερα σήμερα, ο σταθμός Ηρακλείου της Υδρογραφικής Υπηρεσίας του Πολεμικού Ναυτικού εξέδωσε αντί-Navtex, ως απάντηση της Αθήνας στην αναγγελία της Άγκυρας περί σεισμογραφικής έρευνας νότια του Καστελλόριζου από το Oruc Reis.</div>
<div></div>
<div>Αρχικά, ο σταθμός Ηρακλείου ανακοινώνει ότι ο σταθμός της Αττάλειας δεν έχει τη δικαιοδοσία για να εκδώσει Navtex για τη συγκεκριμένη περιοχή.</div>
<div></div>
<div>Κατά δεύτερον, επισημαίνει ότι η περιοχή που δεσμεύεται αναφέρεται σε παράνομη δραστηριότητα και μάλιστα σε περιοχή που επικαλύπτει την ελληνική υφαλοκρηπίδα και καλεί τους ναυτιλιμένους να αγνοήσουν την τουρκική Navtex.</div>
<div></div>
<div>Αυστηρό μήνυμα προς την Άγκυρα έστειλε με ανακοίνωσή του το ελληνικό υπουργείο Εξωτερικών, μετά τη νέα τουρκική Navtex και τον απόπλου του Oruc Reis από την Αττάλεια.</div>
<div></div>
<div>Το ΥΠΕΞ κάλεσε την Τουρκία να τερματίσει άμεσα τις παράνομες ενέργειες, που όπως τονίζεται στην ανακοίνωση: «υπονομεύουν την ειρήνη και την ασφάλεια στην περιοχή».</div>
<div></div>
<div>Και όπως τονίζει, «η Ελλάδα δεν θα δεχθεί κανέναν εκβιασμό και θα υπερασπίσει την κυριαρχία και τα κυριαρχικά της δικαιώματα.</div>
Συνεχίζεται η τουρκική προκλητικότητα στο Αιγαίο, καθώς το απόγευμα της Δευτέρας, η Άγκυρα εξέδωσε κι άλλη NAVTEX, απαντώντας ουσιαστικά στην ελληνική αντι-NAVTEX που εξέδωσε η Αθήνα το μεσημέρι.

Μάλιστα, σύμφωνα με τον ΣΚΑΪ, το Oruc Reis βρισκόταν στην Κυπριακή ΑΟΖ.

Πηγές:- Πρώτο Θέμα - Σπούτνικ - ΣΚΑΪ - Sigmalive - MEGA -