Αραβικών Εμιράτων, του Μπαχρέιν και των ΗΠΑ υπέγραψαν σήμερα τις συμφωνίες με τις οποίες κανονικοποιούνται οι σχέσεις των τριών πρώτων χωρών, σε μια τελετή στον Λευκό Οίκο.

Tη στιγμή της υπογραφής από τον Λευκό Οίκο, των ιστορικών συμφωνιών κατανόησης από το Ισραήλ, τα Ηνωμένα Αραβικά Εμιράτα και το Μπαχρέιν, o πρόεδρος Τραμπ, αναφέρθηκε για την ανάδυση <em><strong>«μιας νέας Μέσης Ανατολής»</strong></em>,

<em><strong>«Έπειτα από δεκαετίες διαιρέσεων και διαμαχών, είμαστε μάρτυρες της αυγής μιας νέας Μέσης Ανατολής»</strong></em>, δήλωσε ο Αμερικανός πρόεδρος, ενώ από την πλευρά του ο πρωθυπουργός του Ισραήλ, Μπενιαμίν Νετανιάχου, χαρακτήρισε αυτές τις συμφωνίες <em><strong>«σημείο καμπής στην ιστορία».</strong></em>

https://www.youtube.com/watch?v=xx2Assnh2fc&amp;feature=share

Νωρίτερα, ο Τραμπ είπε πως «πέντε ή έξι» επιπλέον αραβικές χώρες ετοιμάζονται να συνάψουν συμφωνίες εξομάλυνσης των σχέσεών τους με το Ισραήλ, μετά τα Ηνωμένα Αραβικά Εμιράτα και το Μπαχρέιν.

<em><strong>«Έχουμε καταγράψει μεγάλη πρόοδο με περίπου πέντε χώρες, πέντε επιπλέον χώρες»</strong></em>, ανέφερε ο Αμερικανός πρόεδρος από το Οβάλ Γραφείο, παρουσία του πρωθυπουργού του Ισραήλ, Μπενιαμίν Νετανιάχου.

<em><strong>«Έχουμε πέντε ή έξι χώρες που θα μας ακολουθήσουν πολύ σύντομα, τους μιλάμε ήδη»</strong></em>, συμπλήρωσε χωρίς να κατονομάσει αυτά τα κράτη.

<em><strong>«Πιστεύω πως το Ισραήλ δεν είναι πλέον απομονωμένο»,</strong></em> συνέχισε ο ίδιος.

Mέλος της εκτελεστικής επιτροπής της Οργάνωσης για την Απελευθέρωση της Παλαιστίνης, ο Άχμεντ Ματζνταλάνι είχε δηλώσει αυτό το Σαββατοκύριακο στο Γαλλικό Πρακτορείο: <em><strong>«Σύμφωνα με τις εκτιμήσεις μας, τέσσερις ή πέντε αραβικές χώρες θα μπορούσαν να είναι έτοιμες, μετά το Μπαχρέιν και τα Ηνωμένα Αραβικά Εμιράτα, να προχωρήσουν για την εγκαθίδρυση μιας πλασματικής ειρήνης».</strong></em>

Ο Παλαιστίνιος αξιωματούχος δεν διευκρίνισε ποιες χώρες πρόκειται, όμως παλαιστινιακές πηγές αναφέρουν τα κράτη του Ομάν, του Σουδάν, της Μαυριτανίας και του Μαρόκου.

Από την πλευρά του, ο Τραμπ δεν απέρριψε το ενδεχόμενο μιας συμφωνίας που θα συμπεριλαμβάνει τους Παλαιστίνιους.

<em><strong>«Οι Παλαιστίνιοι θα γίνουν μέλος, δεν το λέω αυτό σε μια επίδειξη παλικαρισμού, σας διαβεβαιώνω πως οι Παλαιστίνιοι θα συμμετάσχουν (σε μια συμφωνία) την κατάλληλη στιγμή»,</strong></em> υπογράμμισε.

Ο πρωθυπουργός του Ισραήλ, Μπενιαμίν Νετανιάχου, εκτίμησε σήμερα πως η υπογραφή στον Λευκό Οίκο συμφωνιών ομαλοποίησης μεταξύ του Ισραήλ, των Ηνωμένων Αραβικών Εμιράτων και του Μπαχρέιν μπορεί να συμβάλει <em><strong>«στο τέλος της ισραηλινο-αραβικής διένεξης»</strong></em>.

<em><strong>«Για εκείνους που φέρουν τα τραύματα του πολέμου, θεωρούν πολύτιμα τα οφέλη της ειρήνης, αυτό που κάνουμε σήμερα είναι τεράστιο, πρωτίστως διότι αυτή η ειρήνη θα επεκταθεί εντέλει σε άλλα αραβικά κράτη και μπορεί να βάλει τέλος στην ισραηλινο-αραβική διένεξη μια και για πάντα»,</strong></em> επισήμανε ο Ισραηλινός πρωθυπουργός, κατά την υπογραφή των ιστορικών συμφωνιών κατανόησης στον Λευκό Οίκο