<p style="text-align: center;"><strong>Η Άγκυρα απειλεί να πληξει τις δυνάμεις του Χάφταρ στη Λιβύη</strong></p>
Το υπουργείο Εξωτερικών της Τουρκίας διαμήνυσε σήμερα Κυριακή ότι θα θεωρήσει <em><strong>«νόμιμους στόχους»</strong></em> τις δυνάμεις του Λίβυου στρατηγού Χαλίφα Χάφταρ, αν συνεχιστούν οι επιθέσεις τους εναντίον των συμφερόντων και των διπλωματικών αποστολών της στη Λιβύη.

<img class="size-medium wp-image-3362 alignleft" src="https://www.ny-greeks.com/wp-content/uploads/2020/05/livii-2-300x225.jpg" alt="" width="300" height="225" />Η εξαρτώμενη από την κυβέρνηση της τουρκίας Κυβέρνηση "Εθνικής Ενότητας" (ΚΕΕ), εκτός από το παράνομο τούρκο-λιβυκό σύμφωνο το οποίο στρέφεται κυρίως κατά της Ελλάδας, η Κυβέρνηση "Εθνικής Ενότητας" έχει υπογράψει συμφωνία στρατιωτικής συνεργασίας με την Tουρκία , στην προσπάθειά της να αποκρούσει μια επίθεση των δυνάμεων του εκλεγμένου προέδρου του Λιβυκού κοινοβουλίου στρατηγού Χαλίφα Χάφταρ.

Η Άγκυρα θεωρεί τις δυνάμεις του Χάφταρ, που υποστηρίζονται από τα Ηνωμένα Αραβικά Εμιράτα (ΗΑΕ) και τη Ρωσία,«πραξικοπηματίες».

Tο τουρκικό υπουργείο Εξωτερικών, αναφέρει σε ανακοίνωση του:
<p style="text-align: center;"><em><strong>«Αν οι [διπλωματικές] αποστολές και τα συμφέροντά μας στη Λιβύη τεθούν στο στόχαστρο, θα θεωρήσουμε τις δυνάμεις του Χάφταρ νόμιμους στόχους»</strong></em></p>
<p style="text-align: center;"><em><strong>«Είναι απαράδεκτο για τα Ηνωμένα Έθνη να παραμείνουν και άλλο σιωπηλά απέναντι σε αυτή τη σφαγή. Οι χώρες που παρέχουν στρατιωτική, οικονομική και πολιτική βοήθεια στον Χάφταρ είναι υπεύθυνες για τον πόνο που υφίσταται ο λαός της Λιβύης και το χάος και την αστάθεια στην οποία σύρεται η χώρα»</strong></em>.</p>
Το τουρκικό υπουργείο Εξωτερικών ανέφερε επίσης ότι οι επιθέσεις που πραγματοποιήθηκαν νωρίς χθες το πρωί στο αεροδρόμιο Μιτίγκα της Τρίπολης, στο πλαίσιο ενός εντεινόμενου μπαράζ πυρών πυροβολικού εναντίον της πρωτεύουσας, συνιστούν "εγκλήματα πολέμου".

Την Πέμπτη, η Τουρκία και η Ιταλία ανέφεραν πως βομβαρδίστηκε η περιοχή γύρω από τις πρεσβείες τους στην Τρίπολη.

<hr />

<h6 style="text-align: center;"><strong>Διαβάστε το σχετικό άρθρο κάνοντας κλικ <a href="https://www.ny-greeks.com/?p=3357">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3357"><strong>“Κατά μέτωπο επίθεση κατά των “Τούρκων” στην Λιβύη”</strong></a></h6>

<hr />

Δεκάδες ρουκέτες έπεσαν στην Τρίπολη, με αποτέλεσμα να σκοτωθούν τουλάχιστον τέσσερις άμαχοι και να προκληθούν σοβαρές ζημιές στο αεροδρόμιο της πρωτεύουσας της Λιβύης, για τις οποίες η ΚΕΕ επέρριψε σήμερα την ευθύνη στις δυνάμεις του Χάφταρ.

<img class="size-medium wp-image-3358 alignright" src="https://www.ny-greeks.com/wp-content/uploads/2020/05/Livii-1-184x300.jpg" alt="" width="184" height="300" />Η απεσταλμένη του ΟΗΕ στη Λιβύη (Manul) εξέφρασε στον λογαριασμό της στο Twitter τη θλίψη της για <em><strong>«ένα θέαμα που έγινε πολύ οικείο αλλά τρομακτικό»</strong> </em>αφότου ο στρατάρχης Χάφταρ, ισχυρός άνδρας της ανατολικής Λιβύης, εξαπέλυσε πριν από έναν και πλέον χρόνο επίθεση για την κατάληψη της λιβυκής πρωτεύουσας.

Σύμφωνα με τον εκπρόσωπο του υπουργείου Υγείας της ΚΕΕ, Αμίν ελ-Χασέμι, τουλάχιστον τέσσερις άμαχοι, ανάμεσά τους και ένα κοριτσάκι πέντε ετών, σκοτώθηκαν χθες στις λαϊκές συνοικίες Αμπού Σλιμ Μπαμπ και Μπεν Γκασρ, στο νότιο τμήμα της πόλης, όπου άλλοι 16 άνθρωποι τραυματίστηκαν.

Αν και παραμένει κλειστό εδώ και μήνες λόγω των επανειλημμένων πληγμάτων, το αεροδρόμιο της Μιτίγκα υπέστη επίσης χθες σοβαρές ζημιές από τις επιθέσεις που συνεχίστηκαν σήμερα το πρωί. Φωτογραφίες που δείχνουν τον κατεστραμμένο σκελετό ενός αεροσκάφους, κτίρια και τον διάδρομο του αεροδρομίου που έχουν υποστεί σημαντικές ζημιές κυκλοφόρησαν στα μέσα κοινωνικής δικτύωσης.

Σύμφωνα με αερολιμενική αρχή, δύο πολιτικά αεροσκάφη επλήγησαν καθώς και οι αίθουσες επιβατών.

H ΚΕΕ ανέφερε  στο Facebook:
<p style="text-align: center;"><em><strong>«Οι δυνάμεις του εγκληματία πολέμου Χαλίφα Χάφταρ, (όπως αποκαλούνται από τις δυνάμεις του  ΚΕΕ,  οι οποίες στηρίζονται από την Τουρκία) εκτόξευσαν περισσότερες από εκατό ρουκέτες και πυραύλους εναντίον κατοικημένων συνοικιών του κέντρο της πρωτεύουσας Τρίπολη το Σάββατο», </strong></em></p>
Αν και παραμένει κλειστό εδώ και μήνες λόγω των επανειλημμένων πληγμάτων, <em><strong>«το διεθνές αεροδρόμιο Μίτιγκα τέθηκε στο στόχαστρο δεκάδων πυρών με αποτέλεσμα να πληγεί ένα πολιτικό αεροπλάνο που επρόκειτο να απογειωθεί για να επαναπατρίσει πολίτες που είχαν αποκλειστεί στο εξωτερικό εξαιτίας της πανδημίας του νέου κορονοϊού»</strong></em>, ανέφερε η ΚΕΕ.

<hr />

<h6 style="text-align: center;"><strong>Διαβάστε σχετικό άρθρο κάνοντας κλικ <a href="https://www.ny-greeks.com/?p=3364">ΕΔΏ</a></strong></h6>
<h6 class="entry-title" style="text-align: center;"><a href="https://www.ny-greeks.com/?p=3364"><strong>JUST IN: Λιβύη – Τουρκία: Ο επικεφαλής της τουρκικής υπηρεσίας πληροφοριών επισκέφθηκε το Μισράτα σήμερα το πρωί</strong></a></h6>

<hr />

<em><strong>«Η κύρια δεξαμενή καυσίμων του αεροδρομίου επλήγη απευθείας από πυρά ρουκετών»</strong></em> προκαλώντας πυρκαγιά και πυκνό καπνό, ανέφερε από την πλευρά της η Εθνική Εταιρία Πετρελαίου της Λιβύης (NOC).

Τέσσερις από τις δέκα δεξαμενές καταστράφηκαν πλήρως από την πυρκαγιά. Οι υπόλοιπες έξι υπέστησαν σοβαρές ζημιές, διευκρίνισε στην ιστοσελίδα της η NOC.

<em><strong>«Δεν δίνουμε πλέον καμία προσοχή στις άτολμες καταδίκες της διεθνούς κοινότητας που είναι ανίκανη να κατονομάσει τον επιτιθέμενο και ακόμη λιγότερο να της ζητήσουμε λογαριασμό ή να σταματήσει εκείνους που υποστηρίζει»</strong></em>, λέει η ΚΕΕ.

Στη διάρκεια των μηνών η ανάμιξη ξένων στρατών επιδείνωσε τη σύγκρουση, με τα ΗΑΕ και τη Ρωσία στο στρατόπεδο του Χάφταρ και από την άλλη την Τουρκία και την αυξανόμενη βοήθειά της στην ΚΕΕ.

Τα δύο στρατόπεδα αλληλοκατηγορούνται ότι συνεχίζουν να παραλαμβάνουν φορτία όπλων από τους υποστηρικτές τους παρά τις δεσμεύσεις που ανέλαβαν τον Ιανουάριο πολλές χώρες κατά τη διεθνή διάσκεψη του Βερολίνου για τη Λιβύη.

ΠΗΓΗ:ΑΠΕ-ΜΠΕ