Είκοσι πέντε είναι συνολικά τα νέα κρούσματα του COVID 19 που ανακοινώθηκαν το Σάββατο(19/09) από το Υπουργείο Υγείας.

Στην πρώτη σημερινή ενημέρωση, το αρμόδιο Υπουργείο είχε ανακοινώσει 15 νέα κρούσματα από σύνολο σύνολο 2,891 εργαστηριακών διαγνώσεων, ωστόσο σε νεότερη ενημέρωση ανακοινώθηκαν άλλα 10 νέα κρούσματα από την εργαστηριακή διάγνωση 59 δειγμάτων.

Πρόκειται για ποδοσφαιριστές και μέλη του ποδοσφαιρικού σωματείου της Νέας Σαλαμίνας Αμμοχώστου. Επισημαίνεται ότι έχει ήδη αρχίσει η διερεύνηση των περιστατικών και η ιχνηλάτηση των επαφών τους, ενώ, μετά από συνεννόηση της Μονάδας Επιδημιολογικής Επιτήρησης και της Κυπριακής Ομοσπονδίας Ποδοσφαίρου, έχει ενεργοποιηθεί το σχετικό πρωτόκολλο.

Σύμφωνα και με την νέα ενημέρωση, τα νέα περιστατικά που ανακοινώθηκαν σήμερα είναι 25 και εντοπίστηκαν από την εργαστηριακή διάγνωση 2,950 δειγμάτων.

Ο συνολικός αριθμός των περιστατικών COVID-19 στην Κύπρο ανέρχεται στα 1,590.

Cover Photo by Νέα Σαλαμίνα - Ειδήσεις