<h6 style="text-align: center;"><strong>Όπως καταγράφει το Bloomberg, η τιμή του χρυσού έκανε ράλι 11% τον Ιούλιο.</strong>
<strong>Οι τιμές spot και futures του χρυσού ξεκίνησαν την εβδομάδα κάνοντας νέα ρεκόρ και με τις τιμές για άμεση παράδοση να κλείνουν στις 2.000 δολάρια η ουγγιά, καθώς η αναζήτηση ασφαλών καταφυγίων συνεχίζεται.</strong></h6>
Όπως καταγράφει το Bloomberg, το πολύτιμο μέταλλο έκανε ράλι 11% τον Ιούλιο, τα μεγαλύτερα μηνιαία κέρδη από το 2012, καθώς οι επενδυτές αντιμετωπίζουν την αδυναμία του δολαρίου και τα χαμηλά επιτόκια ρεκόρ στις πραγματικές αποδόσεις των αμερικανικών ομολόγων.

Εξαιτίας των δυο τελευταίων εξελίξεων οι στρατηγικοί επενδυτές αναζητούν εναλλακτικές επιλογές στο κρατικό χρέος των ΗΠΑ, όπως τα μετρητά, οι πιστώσεις, οι μετοχές με μερισματικές αποδόσεις και ο χρυσός.

O Vivek Dhar, αναλυτής της Commonwealth Bank of Australia δήλωσε:

«Η πτώση της πραγματικής απόδοσης του 10ετους αμερικανικού τίτλου ήταν ο πιο σημαντικός παράγοντας κατά τη γνώμη μας, δεδομένης της αντίστροφης συσχέτισης. Η ζήτηση για ασφαλή καταφύγια αντανακλά κυρίως τις ανησυχίες για την παγκόσμια ανάπτυξη που σχετίζονται με την αύξηση των κρουσμάτων COVID 19 ανά τον κόσμο και την ένταση στις σχέσεις ΗΠΑ-Κίνας»,

Ο χρυσός στην spot αγορά αυξήθηκε 0,6% στα 1.988 δολάρια η ουγγιά σήμερα στη Σιγκαπούρη, με τα futures να φτάνουν έως και τα 2.009 δολάρια στο Comex. Η τιμή spot για το ασήμι πέφτει οριακά αλλά προηγουμένως είχε κάνει ράλι 34% τον Ιούλιο.

Πηγές: - euro2day.gr - Bloomberg -

Cover Photo by <a class="oajrlxb2 g5ia77u1 qu0x051f esr5mh6w e9989ue4 r7d6kgcz rq0escxv nhd2j8a9 nc684nl6 p7hjln8o kvgmc6g5 cxmmr5t8 oygrvhab hcukyx3x jb3vyjys rz4wbd8a qt6c0cv9 a8nywdso i1ao9s8h esuyzwwr f1sip0of lzcic4wl oo9gr5id gpro0wi8 lrazzd5p" tabindex="0" role="link" href="https://www.facebook.com/AtticaGoldCompany/?__tn__=-UC*F">Attica Gold Pvt Ltd</a>