<h6 style="text-align: center;"><strong>Σε εξέλιξη βρίσκεται από το πρωί σήμερα, η Ελληνική Aεροναυτική άσκηση στην ανατολική Μεσόγειο, σε περιοχή που έχει δεσμεύσει το ΓΕΕΘΑ σύμφωνα με τους ισχύοντες διεθνείς κανόνες ασφαλείας.</strong></h6>
Όπως αναφέρει η σχετική ανακοίνωση του Επιτελείου, η εν λόγω άσκηση περιλαμβάνει εκπαίδευση σε αντικείμενα αεράμυνας ναυτικής δύναμης, ανθυποβρυχιακού πολέμου και πολέμου επιφανείας, επικοινωνιών, ανταλλαγής πληροφοριών, σύνθεσης τακτικής εικόνας, προχωρητικών ελιγμών και ειδικών επιχειρήσεων.

Στην άσκηση συμμετέχουν φρεγάτες, υποβρύχια, αεροσκάφη και δυνάμεις της διακλαδικής Διοίκησης Ειδικών Επιχειρήσεων του ΓΕΕΘΑ.

Η άσκηση οργανώθηκε και σχεδιάσθηκε από το ΓΕΕΘΑ και εντάσσεται στο πλαίσιο της επιχειρησιακής εκπαίδευσης των Ενόπλων Δυνάμεων.

<strong>Πτήσεις τουρκικών F-16 πάνω από την Παναγιά και τις Οινούσσες</strong>

Την ίδια στιγμή που η Ελλάδα βρίσκεται σε αεροναυτική άσκηση στην περιοχή Κρήτης Ρόδου, ζεύγος τουρκικών F-16, που εισήλθε στο FIR Αθηνών χωρίς να καταθέσει σχέδιο πτήσεως, πέταξε πάνω από την Παναγιά και τις Οινούσσες στα 22.000 πόδια στις 16.51 μ.μ.

Τα τουρκικά αεροσκάφη αναγνωρίστηκαν και αναχαιτίστηκαν από αντίστοιχα ελληνικά μαχητικά σύμφωνα με τους διεθνείς κανόνες κατα πάγια τακτική.

&nbsp;