<strong><span style="color: #ff0000;">Το άρθρο ενημερώνεται συνεχώς</span></strong>

<strong>Ταυτόχρονη  αρθρογραφία από Αθήνα και Νέα Υόρκη, των ανταποκριτών μας Αλεξάνδρου Αμμοχωστιανού και Ιωάννη Ιωσηφίδη</strong>

Το <span style="background-color: #ffffff; color: #0000ff;"><a style="background-color: #ffffff; color: #0000ff;" href="http://www.greekamericanmedia.com"><strong>Greek American Media</strong></a></span> παρακολουθεί λεπτό προς λεπτό τις εξελίξεις στο θέμα της τουρκικής NAVTEX, και σας ενημερώνει  για τα τεκταινόμενα, με πηγές από Ελλάδα, Κύπρο, Τουρκία, αλλά και τον διεθνή τύπο (NYTimes - Washington Post - ΑΜΠΕ - ΚΥΠΕ - Reuters - Anadolu - Naftemporiki - Protothema - Phiilenews - Sigmalive -

Όπως πληροφορούμαστε μέχρι στιγμής:
<ol>
 	<li><strong>Πηγές του ΓΕΕΘΑ σχολιάζουν πως, <em>«Η κατάσταση παραμένει αμετάβλητη»</em></strong></li>
 	<li><strong>Tηλεφωνική επικοινωνία Μέρκελ - Μητσοτάκη</strong></li>
 	<li><span style="color: #000000;"><strong>Bild: «Η Άνγκελα Μέρκελ απέτρεψε θερμό επεισόδιο μεταξύ Ελλάδας και Τουρκίας»</strong></span></li>
 	<li><span style="color: #000000;"><strong>Διαδοχικές συναντήσεις με αρχηγούς των κοινοβουλευτικών κομμάτων</strong></span></li>
</ol>
https://www.youtube.com/watch?v=_N53HPUrHC4

<span style="color: #ff0000;"><strong>Πηγές του ΓΕΕΘΑ σχολιάζουν πως, <em>«Η κατάσταση παραμένει αμετάβλητη»</em></strong></span>

Με αφορμή δημοσιεύματα στο διαδίκτυο, όπου εμφάνιζαν έντονη κινητικότητα από τις τουρκικές δυνάμεις στην ευρύτερη θαλάσσια περιοχή των Δωδεκανήσων, αρμόδιες πηγές του ΓΕΕΘΑ σχολιάζουν πως, <em><strong>«Η κατάσταση παραμένει αμετάβλητη»</strong></em>, σε σχέση με πληροφορίες σχετικά με τις κινήσεις του τουρκικού Πολεμικού Ναυτικού, τις οποίες παρακολουθούν μονάδες και μέσα των ελληνικών Ενόπλων Δυνάμεων.

Με σημερινή της  ανακοίνωση η Άγκυρα, συντηρεί αμείωτη την έντασηο, με τον εκπρόσωπο του υπουργείου Εξωτερικών της Τουρκίας Χαμί Ακσόι να υποστηρίζει πως οι έρευνες του Oruc Reis θα γίνουν εντός της τουρκικής υφαλοκρηπίδας και χαρακτήρισε «μαξιμαλιστικές» τις θέσεις της Ελλάδας!!!

Από την πλευρά της η Υδρογραφική Υπηρεσία του Πολεμικού Ναυτικού εξέδωσε NAVTEX με την οποία ακυρώνει την χθεσινή παράνομη τουρκική NAVTEX και καλεί τους ναυτιλλομένους να την αγνοήσουν. Η Eλληνική NAVTEX αναφέρει ότι η τουρκική εκδόθηκε από μη εξουσιοδοτημένο σταθμό και αναφέρεται σε παράνομες δραστηριότητες σε Eλληνική περιοχή. Επιπρόσθετα, σημειώνεται ότι μόνο ο υδατογραφικός σταθμός του Ηρακλείου έχει δικαιοδοσία να εκδίδει NAVTEX στη συγκεκριμένη περιοχή. Αντίστοιχη NAVTEX εξέδωσε και η Κύπρος.

https://www.youtube.com/watch?v=I6v31DX76-Y

<span style="color: #ff0000;"><strong>Tηλεφωνική επικοινωνία Μέρκελ - Μητσοτάκη</strong></span>

<span style="color: #000000;">Πριν από μερικές ώρες είχαμε Tηλεφωνική επικοινωνία Μέρκελ - Μητσοτάκη, με τη Γερμανίδα Καγκελάριο να έχει αναλάβει έναν άτυπο ρόλο διαμεσολαβητή μεταξύ Ελλάδας και Τουκρίας προκειμένου να χαμηλώσουν οι <strong>«τόνοι της έντασης»</strong>, που το τελευταίο χρονικό διάστημα έχουν ανέβει πολύ, εξαιτίας των επαναλαμβανόμενων τουρκικών προκλήσεων. </span>Σημειώνεται ότι τις πρώτες πρωινές ώρες της Τετάρτης η Καγκελάριος Μέρκελ είχε συνομιλήσει τηλεφωνικά και με τον Τούρκο Πρόεδρο Ρετζέπ Ταγίπ Ερντογάν.

<strong><span style="color: #ff0000;">Bild: «Η Άνγκελα Μέρκελ απέτρεψε θερμό επεισόδιο μεταξύ Ελλάδας και Τουρκίας»</span></strong>

Σύμφωνα με δημοσίευμα της γερμανικής εφημερίδας «Bild», με τον τίτλο: <strong>«Τα πολεμικά πλοία του Ερντογάν ήταν ήδη εν πλω. Η Μέρκελ σταματά στρατιωτική σύγκρουση μεταξύ Τούρκων και Ελλήνων», </strong>η καγκελάριος Άνγκελα Μέρκελ, το βράδυ της Τρίτης, απέτρεψε την τελευταία στιγμή, θερμό επεισόδιο μεταξύ Ελλάδας και Τουρκίας!!!

Σύμφωνα με την εφημερίδα, αυτό που συνέβη χθες το βράδυ στα νότια παράλια της Τουρκίας<em><strong> «θυμίζει τα δραματικά γεγονότα της κρίσης των πυραύλων στην Κούβα το 1962»: Πολεμικά σκάφη εχθρικών χωρών, τα οποία πλησίαζαν μια κόκκινη γραμμή και παραμόνευαν το ένα το άλλο. Αυτή τη φορά οι δυνάμεις δύο εταίρων του ΝΑΤΟ παρατάχθηκαν η μία απέναντι στον άλλη, βρισκόταν σε εξέλιξη μια στρατιωτική κλιμάκωση - την οποία η καγκελάριος Άνγκελα Μέρκελ εμπόδισε μάλλον την τελευταία στιγμή».</strong></em>

<em><strong>«Χθες το πρωί η Τουρκία έκανε γνωστό ότι θέλει να αναζητήσει αέριο νοτίως του μικρού ελληνικού νησιού Καστελόριζο. Το νησί βρίσκεται μόνο τρία χιλιόμετρα από τις νότιες ακτές της Τουρκίας και τόσο η Άγκυρα όσο και η Αθήνα θεωρούν δική τους "Αποκλειστική Οικονομική Ζώνη" τα γύρω ύδατα και τον πιθανόν πλούσιο σε κοιτάσματα θαλάσσιο πυθμένα. Γι' αυτόν το λόγο η Ελλάδα επιδιώκει να αποτρέψει με κάθε κόστος την Τουρκία από την εκμετάλλευση του "δικού της" φυσικού αερίου στην περιοχή»</strong></em>, συνεχίζει το δημοσίευμα και προσθέτει ότι ήδη το πρωί δύο μαχητικά αεροσκάφη F-16 της τουρκικής Πολεμικής Αεροπορίας πραγματοποίησαν υπερπτήση πάνω από το Καστελόριζο.

<em><strong>«Η Ελλάδα, με τη σειρά της, απάντησε στέλνοντας μαχητικά αεροσκάφη»</strong></em>, αναφέρει η «Bild». <em><strong>«Το μεσημέρι, το ελληνικό Πολεμικό Ναυτικό κήρυξε κατάσταση συναγερμού. Όλες οι καλοκαιρινές διακοπές των στρατιωτών ανεστάλησαν», επισημαίνεται, ενώ επέστρεψε εσπευσμένα από την Κύπρο, ο αρχηγός του Γενικού Επιτελείου Εθνικής Άμυνας Κωνσταντίνος Φλώρος, «λόγω της στρατιωτικής δραστηριότητας γύρω από την τουρκική ναυτική βάση Ακσάζ»</strong></em>.

<em><strong>«Το βράδυ κατέστη σαφές: 18 τουρκικά πολεμικά πλοία κατευθύνθηκαν προς το Καστελόριζο, όπως πληροφορήθηκε η “Bild” από ελληνικούς στρατιωτικούς κύκλους. Αλλά και ελληνικά πολεμικά πλοία έπλευσαν προς το νησί. Μια κατάσταση που θα μπορούσε να οδηγήσει ανά πάσα στιγμή σε κλιμάκωση μεταξύ των δύο χωρών του ΝΑΤΟ. Αλλά μετά ήρθε η Μέρκελ, τηλεφώνησε, κυριολεκτικά την τελευταία στιγμή, στον Τούρκο Πρόεδρο Ταγίπ Ερντογάν και στον Έλληνα Πρωθυπουργό Κυριάκο Μητσοτάκη, προκειμένου να μεσολαβήσει μεταξύ των δύο βαριά οπλισμένων και έτοιμων για καβγά. Με επιτυχία! Ο τουρκικός πολεμικός στόλος άλλαξε πορεία και έπλευσε προς την αντίθετη κατεύθυνση, οι εντάσεις για την ώρα υποχώρησαν!»</strong></em>, γράφει η γερμανική εφημερίδα, η οποία παραθέτει και απόσπασμα των χθεσινών δηλώσεων του Γερμανού υπουργού Εξωτερικών Χάικο Μάας από την Αθήνα, ότι χρειάζεται ανοιχτός διάλογος «χωρίς προκλήσεις».

Μια δήλωση, η οποία, όπως γράφει η εφημερίδα, μάλλον προκάλεσε την τουρκική κυβέρνηση. <em><strong>«Μόνο η θαρραλέα παρέμβαση της καγκελαρίου το απόγευμα πέτυχε την εξομάλυνση της κατάστασης, τουλάχιστον μέχρι το πρωί της Τετάρτης»</strong></em>, καταλήγει το εν λόγω δημοσίευμα.

https://www.youtube.com/watch?v=HaJnObDQMJs

<span style="color: #ff0000;"><strong>Διαδοχικές συναντήσεις με αρχηγούς των κοινοβουλευτικών κομμάτων</strong></span>

Διαδοχικές συναντήσεις με αρχηγούς των κοινοβουλευτικών κομμάτων θα έχει αύριο Πέμπτη 23 Ιουλίου ο πρωθυπουργός Κυριάκος Μητσοτάκης, στο γραφείο του στη Βουλή. Όπως ανακοινώθηκε από τον κυβερνητικό εκπρόσωπο, ο κ. Μητσοτάκης θα ενημερώσει τους αρχηγούς των κομμάτων για τα αποτελέσματα του Ευρωπαϊκού Συμβουλίου και για τις εξελίξεις στα εθνικά θέματα.

Ειδικότερα, κατόπιν επικοινωνίας που είχε ο γενικός γραμματέας του Πρωθυπουργού, Γρηγόρης Δημητριάδης, με τα γραφεία των πολιτικών αρχηγών και ορίστηκαν οι εξής συναντήσεις για αύριο:

Στις 12:30, με τον πρόεδρο της Κοινοβουλευτικής Ομάδας του Συνασπισμού Ριζοσπαστικής Αριστεράς, Αλέξη Τσίπρα,
Στις 13:30, με την πρόεδρο της Κοινοβουλευτικής Ομάδας του Κινήματος Αλλαγής, Φώφη Γεννηματά,
Στις 18:15, με τον πρόεδρο του κόμματος Ελληνική Λύση, Κυριάκο Βελόπουλο,
Στις 19:30, με τον γραμματέα του κόμματος ΜέΡΑ25, Γιάνη Βαρουφάκη.
Η συνάντηση με τον πρόεδρο της Κοινοβουλευτικής Ομάδας του Κομμουνιστικού Κόμματος Ελλάδας, Δημήτρη Κουτσούμπα, θα πραγματοποιηθεί την Παρασκευή 24 Ιουλίου στις 9:30.

Οι επικείμενες επαφές του Πρωθυπουργού με τους πολιτικούς αρχηγούς ανακοινώθηκαν εν μέσω της νέας έντασης στα ελληνοτουρκικά που πυροδότησε η ναυτική οδηγία (Navtex) που εξέδωσε η Τουρκία για τη διεξαγωγή ερευνών στον θαλάσσιο χώρο νοτίως και ανατολικώς του Καστελόριζου από χθες έως τις 2 Αυγούστου.

Ο Κυριάκος Μητσοτάκης ενημέρωσε την Γερμανίδα καγκελάριο Άγκελα Μέρκελ για τις ενέργειες της Τουρκίας, στη διάρκεια τηλεφωνικής επικοινωνίας που είχαν χθες το απόγευμα. Επίσης όπως έγινε γνωστό η κ. Μέρκελ είχε τηλεφωνική συνομιλία και με τον Τούρκο πρόεδρο Ρετζέπ Ταγίπ Ερντογάν.

Ο Έλληνας πρωθυπουργός είχε τηλεφωνική συνομιλία και με τον Κύπριο πρόεδρο Νίκο Αναστασιάδη. Όπως ανέφερε ο Κύπριος πρόεδρος σε ανάρτησή του στο Twitter, με τον κ. Μητσοτάκη συζήτησαν για «τη νέα παράνομη ενέργεια της Τουρκίας που παραβιάζει κυριαρχικά δικαιώματα Κύπρου και Ελλάδας» καθώς και για κοινές δράσεις εν όψει και της συνάντησης που θα έχει ο κ. Αναστασιάδης με τον Γάλλο πρόεδρο, Εμανουέλ Μακρόν.

Την ίδια ώρα η Άγκυρα συντηρεί αμείωτη την ένταση. Με σημερινή του ανακοίνωση ο εκπρόσωπος του υπουργείου Εξωτερικών της Τουρκίας Χαμί Ακσόι υποστήριξε πως οι έρευνες του Oruc Reis θα γίνουν εντός της τουρκικής υφαλοκρηπίδας και χαρακτήρισε «μαξιμαλιστικές» τις θέσεις της Ελλάδας.

Από την πλευρά της η Υδρογραφική Υπηρεσία του Πολεμικού Ναυτικού εξέδωσε Navtex με την οποία ακυρώνει την χθεσινή παράνομη τουρκική Navtex και καλεί τους ναυτιλλομένους να την αγνοήσουν. Η ελληνική Navtex αναφέρει ότι η τουρκική Navtex εκδόθηκε από μη εξουσιοδοτημένο σταθμό και αναφέρεται σε παράνομες δραστηριότητες σε ελληνική περιοχή. Επιπρόσθετα, σημειώνεται ότι μόνο ο υδατογραφικός σταθμός του Ηρακλείου έχει δικαιοδοσία να εκδίδει Navtex στη συγκεκριμένη περιοχή. Αντίστοιχη Νavtex εξέδωσε και η Κύπρος.