Tο υπουργείο Υγείας στην Ελλάδα ανακοίνωσε ότι εντοπίστηκαν 5 νέα επιβεβαιωμένα κρούσματα του COVID 19. Tο τελευταίο 24ωρο δεν καταγράφηκε κανένας νέος θάνατος και τα θύματα παραμένουν 175.

Από τα νέα κρούσματα, τα τέσσερα σχετίζονται με γνωστή συρροή κρουσμάτων και το άλλο εντοπίστηκε σε έλεγχο πτήσης από το εξωτερικό.

Ο συνολικός αριθμός των κρουσμάτων είναι 2.909, εκ των οποίων το 55,2% αφορά άνδρες. Από αυτά, 631 (21,7%) θεωρούνται σχετιζόμενα με ταξίδι από το εξωτερικό και 1.660 (57,1%) είναι σχετιζόμενα με ήδη γνωστό κρούσμα.

https://www.youtube.com/watch?v=9w0iBgrcbcI&amp;feature=emb_title

Συνολικά 16 ασθενείς νοσηλεύονται διασωληνωμένοι. Η διάμεση ηλικία τους είναι 67 ετών. Πέντε (31,2%) είναι γυναίκες, ενώ το 81,2% έχει υποκείμενο νόσημα ή είναι ηλικιωμένοι 70 ετών και άνω. Από τις ΜΕΘ έχουν εξέλθει 105 ασθενείς.

Από τα θύματα, 52 ήταν γυναίκες (29,7%). Η διάμεση ηλικία των θανόντων ήταν τα 76 έτη και το 94,9% είχε κάποιο υποκείμενο νόσημα ή/και ηλικία 70 ετών και άνω.

Τέλος, έχουν συνολικά ελεγχθεί 174.844 κλινικά δείγματα.

By Yannis Iosifidis