<h6 style="text-align: center;"><strong>Tο ελληνικό Υπουργείο Εξωτερικών σε ανακοίνωση του σε σχέση με την προκλητική επίσκεψη Ερντογάν στην Αμμόχωστο σήμερα, σημειώνει:</strong></h6>
<p style="text-align: center;"><em><strong>«Η επίσκεψη του Ρετζέπ Ταγίπ Ερντογάν στα κατεχόμενα Βαρώσια ανήμερα της “επετείου” της μονομερούς και παράνομης ανακήρυξης της τουρκοκυπριακής οντότητας στα κατεχόμενα, αποτελεί μια πρωτοφανή πρόκληση»</strong></em>,</p>
Παράλληλα, το ελληνικό ΥΠΕΞ τονίζει ότι η ενέργεια αυτή έρχεται σε πλήρη αντίθεση με τα ψηφίσματα 550 και 789 του Συμβουλίου Ασφαλείας του ΟΗΕ, καθώς και τα Συμπεράσματα του Ευρωπαϊκού Συμβουλίου και προστίθεται στη συνεχή και αυξανόμενη κλιμάκωση της τουρκικής παραβατικής συμπεριφοράς στην Ανατολική Μεσόγειο.

https://twitter.com/GreeceMFA/status/1327704025584824328?s=20

<em><strong>«Την καταδικάζουμε με τον πλέον κατηγορηματικό τρόπο και αναμένουμε να συζητηθεί ενδελεχώς στο προσεχές Ευρωπαϊκό Συμβούλιο τον Δεκέμβριο»</strong></em>, σημειώνει το Υπουργείο Εξωτερικών.

<em><strong>«Η Ελλάδα, όπως έχει τονιστεί επανειλημμένα, τάσσεται υπέρ της επανέναρξης των διαπραγματεύσεων υπό την αιγίδα του Γενικού Γραμματέα του ΟΗΕ, προκειμένου να βρεθεί μια συνολική, δίκαιη και βιώσιμη λύση του Κυπριακού, στη βάση των αποφάσεων του Συμβουλίου Ασφαλείας και του Κοινοτικού Κεκτημένου. Για την επίτευξη του στόχου αυτού, η χώρα μας βρίσκεται σε συνεχή συντονισμό και απόλυτη σύμπνοια με την Κυπριακή κυβέρνηση»</strong></em>, καταλήγει η ανακοίνωση του ελληνικού Υπουργείου Εξωτερικών.