<p style="text-align: center;"><strong>Τα πολυεπίπεδα μέτρα ενίσχυσης των Ελληνικών Ενόπλων Δυνάμεων ανακοινώθηκαν πριν λίγο με τον πιο επίσημο τρόπο από τον Πρωθυπουργό Κυριάκο Μητσοτάκη στα πλαίσια της Διεθνούς Έκθεσης Θεσσαλονίκης.</strong></p>
Η ενίσχυση των Eλληνικών ενόπλων δυνάμεων και ειδικότερα της Ελληνικής Πολεμικής Αεροπορίας, θα είναι άμεση, με την αγορα μιας μοίρας αεροπλάνων τεταρτης προς πέμπτης γενεάς RAFALE. Η προσθήκη ενός τέτοιου αεροσκάφους υπεροχής στην φαρέτρα των Ελληνικών Ενόπλων Δυνάμεων, αποτελεί την επιτομή του στρατιωτικού <strong>Game changer</strong> υπέρ της Ελλάδας, αλλαζοντας κατά-παρασάγγας τις ισορροπίες στο πεδίο της μάχης υπέρ της χώρας μας.

https://www.youtube.com/watch?v=_abynQpMCis

Το ναυτικό υπερ εξοπλίζεται με την αγορά τεσσάρων νέων φρεγατών πολλαπλού ρόλου, την αναβάθμιση τεσσάρων φρεγατών MEKO, την αγορά τεσσάρων νέων ελικοπτέρων Romeo, αλλά και την ενίσχυση με νέες τορπίλες βαρέως τύπου.

Αλλαγή φιλοσοφίας εξαγγέλθηκε από τον πρωθυπουργό σε θέματα οπλικών συστημάτων εφόσον ανακοινωσε πως:
<p style="text-align: center;"><em><strong>"Κάθε οπλικό σύστημα λειτουργεί όσο ζει, όπως πρέπει και όπου χρειάζεται"</strong></em></p>
https://www.youtube.com/watch?v=xxUv97v3di4&amp;feature=emb_title

O Πρωθυπουργός Κυριάκος Μητσοτάκη, στα πλαίσια της Διεθνούς Έκθεσης Θεσσαλονίκης,ανακοινωσε συγκεκριμένα:
<ol>
 	<li>Άμεση αγορά/ενίσχυση με μία μοίρα RAFALE</li>
 	<li>Αντικατάσταση των παλαιότερων Mirage</li>
 	<li>Αγορά τεσσάρων νέων φρεγατών πολλαπλού ρόλου</li>
 	<li>Aναβάθμιση τεσσάρων ελληνικών φρεγατών MEKO.</li>
 	<li>Αγορά τεσσάρων νέων ελικοπτέρων Romeo</li>
 	<li>Αγορά νέων αντιαρματικών</li>
 	<li>Tορπίλες βαρέως τύπου ενισχύουν το πολεμικό ναυτικό</li>
 	<li>Αγορα νέων κατευθυνόμενων πυραυλων για την πολεμική Αεροπορία</li>
 	<li>Νέα οπλικά συστήματα.</li>
 	<li>15.000 προσλήψεις στον Στρατό.</li>
 	<li>Επαναξιολογείται το πλαίσιο της στρατιωτικής θητείας και της εκπαίδευσης</li>
 	<li>Ενεργοποίηση της αμυντικής βιομηχανίας,</li>
 	<li>Ενίσχυση Ψηφιακής λειτουργίας των Ενόπλων δυνάμεων</li>
 	<li>Θωράκιση της χώρας από υβριδικό πόλεμο και κυβερνοεπιθέσεις</li>
</ol>
https://www.youtube.com/watch?v=Gg4rIxW0mrQ&amp;feature=emb_title

Ο κ. Μητσοτάκης αναφέρει συγκεκριμένα τα κάτωθι

ανακοίνωσε έξι εμβληματικές αποφάσεις που, όπως είπε, «πολλαπλασιάζουν την ισχύ, την λειτουργικότητα και την αποτελεσματικότητα των ελληνικών όπλων:

-Πρώτον. Η πολεμική μας αεροπορία αποκτά αμέσως μια μοίρα 18 μαχητικών αεροσκαφών Ραφάλ, με ταυτόχρονη αντικατάσταση των παλαιότερων Μιράζ. Πρόκειται για αεροσκάφη Υπεροχής 4ης Γενιάς. Μία κίνηση, που ενισχύει την αποτρεπτική μας ισχύ. Και η οποία, σε συνδυασμό με τα εκσυγχρονισμένα F-16 και τα υπόλοιπα ελληνικά φτερά, δεν θα μπορεί να αγνοηθεί από κανέναν.

- Δεύτερον. Το Πολεμικό Ναυτικό εκκινεί τις διαδικασίες για την ένταξη στον στόλο του 4 νέων Φρεγατών Πολλαπλού Ρόλου. Παράλληλα, εκσυγχρονίζει και αναβαθμίζει 4 Φρεγάτες ΜΕΚΟ, που ήδη διαθέτει. Τα νέα σκάφη θα πλαισιωθούν, επίσης, από 4 ναυτικά ελικόπτερα ROMEO. Τα πιο αξιόμαχα στον κόσμο. ΄Έτσι, οι θάλασσες μας θωρακίζονται πιο αποτελεσματικά από ποτέ.

- Τρίτον. Εμπλουτίζεται συνολικά το οπλοστάσιο και των τριών Κλάδων. Και αμέσως εξασφαλίζονται: Νέα αντιαρματικά όπλα για τον Στρατό Ξηράς. Νέες τορπίλες βαρέως τύπου για το Πολεμικό Ναυτικό, νέοι κατευθυνόμενοι πύραυλοι για την Πολεμική μας Αεροπορία. Το δόγμα σε αυτόν τον τομέα είναι: "Κάθε οπλικό σύστημα λειτουργεί όσο ζει, όπως πρέπει και όπου χρειάζεται".

- Τέταρτον. Το δυναμικό των Ενόπλων μας Δυνάμεων ανανεώνεται με την πρόσληψη 15.000 ανδρών και γυναικών σε ορίζοντα 5ετίας. Ταυτόχρονα, επαναξιολογείται όλο το πλαίσιο της στρατιωτικής θητείας και της εκπαίδευσης. Ώστε οι νέοι μας να αποκτούν δωρεάν πιστοποιημένες δεξιότητες. Με άλλα λόγια, επαγγελματικά εφόδια για την πολιτική τους ζωή, όσο θα υπηρετούν την στρατιωτική.

- Πέμπτον. Ενεργοποιούμε την Αμυντική μας Βιομηχανία. Ήδη, στα Ναυπηγεία της Ελευσίνας, αμερικανικά κεφάλαια επενδύουν στον εκσυγχρονισμό τους.

Στα ναυπηγεία Σκαραμαγκά σύντομα εισέρχεται στρατηγικός επενδυτής, διατηρώντας τις θέσεις εργασίας. Ολοκληρώθηκε η διαγωνιστική διαδικασία, το αμέσως επόμενο διάστημα επίκειται η ολοκλήρωση της ιδιωτικοποίησης της ΕΛΒΟ. Και αναδιοργανώνεται η ΕΑΒ, ώστε να μετατραπεί σε κέντρο συντήρησης αεροσκαφών για την ευρύτερη περιοχή.

- Έκτον. Οι Ένοπλες Δυνάμεις ενισχύουν την ψηφιακή τους λειτουργία. Αλλά και την θωράκισή τους από κυβερνοεπιθέσεις υβριδικού τύπου. Σε κάθε επιχειρησιακό τους επίπεδο εγκαθίστανται σύγχρονα συστήματα που εξασφαλίζουν ασφαλή ροή στην πληροφορία και συνεπώς έγκαιρη κινητοποίηση.

Πρόκειται για έξι γενναίες επιλογές. Έξι τολμηρές απαντήσεις όχι μόνο στις ανάγκες της συγκυρίας. Αλλά και στις προκλήσεις της Ιστορίας».