<p style="text-align: center;"><strong>Σημαντική αύξηση κρατήσεων για ταξίδια προς Βαλεαρίδες Νήσους, Ελλάδα και Πορτογαλία διαπιστώνει το Γερμανικό ταξιδιωτικό γραφείο TUI </strong></p>
<img class="size-medium wp-image-3441 alignleft" src="https://www.ny-greeks.com/wp-content/uploads/2020/05/Santorini-198x300.jpg" alt="" width="198" height="300" />Oι γερμανικές τουριστικές εταιρείες, TUI, Alltours και  DER Touristik καταγραφούν σημαντική αύξηση κρατήσεων για Ελλάδα, Βαλεαρίδες Νήσους και Πορτογαλία.

Ο Γερμανικός ταξιδιωτικός κολοσσός <strong>TUI</strong>, διαπιστώνει σημαντική αύξηση των κρατήσεων για ταξίδια προς Βαλεαρίδες Νήσους, Ελλάδα και Πορτογαλία,

Η<strong> Alltours</strong> αναφέρει κρατήσεις ειδικά για την Μαγιόρκα, ενώ ακολουθούν η Αττάλεια, η Κρήτη και τα Κανάρια Νησιά.

H <strong>DER Touristik</strong> βλέπει αν και σε χαμηλό επίπεδο, αυτή τη στιγμή αυξανόμενη ζήτηση για Μαγιόρκα και Βαλεαρίδες Νήσους σε πρώτη ζήτηση, αλλά και  Ελλάδα, Κανάρια, Μαλδίβες, Τουρκία, Μεξικό και Καραϊβική σε δεύτερο επίπεδο.

Oι γερμανικές τουριστικές εταιρείες συντονίζονται με τους τουριστικούς προορισμούς προκειμένου να προσφέρουν στους πελάτες τους ασφαλείς διακοπές.

Σε δήλωση του προς το Γερμανικό Πρακτορείο Ειδήσεων, ο διευθύνων σύμβουλος του Ομίλου FTI Ραλφ Σίλερ αναφέρει:
<p style="text-align: center;"><em><strong>«Όταν τουριστικοί προορισμοί, όπως η Ελλάδα ή η Κροατία, στέλνουν το μήνυμα ότι θέλουν να ανοίξουν για τουρίστες, αυξάνεται αμέσως η ζήτηση. Αυτό συμβαίνει πολύ, ανάλογα με τις ειδήσεις»</strong></em>,</p>
<img class="size-medium wp-image-3438 alignright" src="https://www.ny-greeks.com/wp-content/uploads/2020/05/Ellinika-nisia-300x200.jpg" alt="" width="300" height="200" />Eκπρόσωπος της TUI δηλώνει στην Handelsblatt ότι τις προηγούμενες εβδομάδες η εταιρεία συντονίστηκε με τις κυβερνήσεις των χωρών - θερινών προορισμών <em><strong>«και χαιρετίζει την δυνατότητα να μπορούμε να προσφέρουμε καλοκαιρινές διακοπές»</strong></em>. Οι διοργανωτές έχουν καταρτίσει κατάλογο μέτρων προστασίας για τα ταξίδια εν μέσω εποχής κορωνοϊού, αναφέρει και διαβεβαιώνει ότι,<em><strong> «σε στενή συνεργασία με τις χώρες καλοκαιρινών διακοπών, θα προσφέρουμε στους φιλοξενούμενους μας ασφαλείς διακοπές»</strong></em>. Το ενδιαφέρον των Γερμανών να κάνουν καλοκαιρινές διακοπές στη Μεσόγειο είναι υπαρκτό <em><strong>«και θα λάβει τώρα νέα ώθηση»</strong></em>, τονίζει ο ίδιος.

Πηγές: - DPA (Γερμανικού Πρακτορείου Ειδήσεων) - ΑΜΠΕ - Handelsblatt - Naftemporiki -