<h6 style="text-align: center;"><strong>Ένα νέο θάνατο και 127 νέα κρούσματα κορωνοϊού ανακοίνωσε η Κυπριακή Μονάδα Επιδημιολογικής Επιτήρησης από συμβαλλόμενα εργαστήρια και από σύνολο 3,333 εργαστηριακών διαγνώσεων.</strong></h6>
Νεκρή είναι μια γυναίκα ηλικίας 82 ετών, με υποκείμενα νοσήματα, που νοσηλευόταν στο Γενικό Νοσοκομείο Αμμοχώστου και απεβίωσε ψες. Η τελική αιτία θανάτου αποδίδεται στη νόσο COVID 19. Ο συνολικός αριθμός των θανάτων με τελική αιτία τη νόσο COVID 19 ανέρχεται σε 40, 24 άντρες και 16 γυναίκες, με μέσο όρο ηλικίας τα 75 έτη.

<strong>Αναλυτικά, τα σημερινά κρούσματα προέκυψαν ως ακολούθως:</strong>
<ul>
 	<li>Από 638 δείγματα που λήφθηκαν μέσω της διαδικασίας της ιχνηλάτησης των επαφών ήδη επιβεβαιωμένων κρουσμάτων, εντοπίστηκαν 67 κρούσματα.</li>
 	<li>Από 898 δείγματα που λήφθηκαν μέσω ιδιωτικής πρωτοβουλίας, εντοπίστηκαν 29 κρούσματα.</li>
 	<li>Από 244 δείγματα που λήφθηκαν από τα Μικροβιολογικά Εργαστήρια των Γενικών Νοσοκομείων, εντοπίστηκε 1 κρούσμα.</li>
 	<li>Από 250 δείγματα που λήφθηκαν στο πλαίσιο του προγράμματος παραπομπών από Προσωπικούς Ιατρούς και ελέγχου ειδικών ομάδων μέσω των Ιατρείων Δημόσιας Υγείας, εντοπίστηκαν 20 κρούσματα.</li>
 	<li>Από 22 δείγματα που λήφθηκαν στο πλαίσιο του προγράμματος ελέγχου μαθητών, εκπαιδευτικών και προσωπικού σχολικών μονάδων, εντοπίστηκαν 2 κρούσματα.</li>
 	<li>Από 122 δείγματα που λήφθηκαν στο πλαίσιο δειγματοληπτικού ελέγχου που διενεργεί η ΚΟΠ σε Σωματεία που συμμετέχουν στις διοργανώσεις της, εντοπίστηκαν 2 κρούσματα.</li>
 	<li>Από 118 δείγματα που λήφθηκαν στο πλαίσιο του προγράμματος ελέγχου δομών μεταναστών, εντοπίστηκαν 6 κρούσματα.</li>
</ul>
<strong>Επιπλέον, διεκπεραιώθηκαν οι ακόλουθες εργαστηριακές διαγνώσεις, χωρίς τον εντοπισμό κρούσματος:</strong>
<ul>
 	<li>Από δείγματα που λήφθηκαν στο πλαίσιο ελέγχου επιβατών και επαναπατρισθέντων, ολοκληρώθηκαν 391 εργαστηριακές διαγνώσεις, και</li>
 	<li>Από δείγματα που λήφθηκα στο πλαίσιο ελέγχου εργαζομένων που εμπίπτουν στις εξαιρέσεις για μετακίνηση από και προς τις Επαρχίες Λεμεσού και Πάφου, διεκπεραιώθηκαν 650 εργαστηριακές εξετάσεις.</li>
</ul>
Συνεπώς και με βάση τα μέχρι τώρα δεδομένα, ο συνολικός αριθμός των κρουσμάτων ανέρχεται στα 7,178.

Επιπρόσθετα, στο Γενικό Νοσοκομείο Αμμοχώστου νοσηλεύονται 54 άτομα θετικά στον ιό SARS-CoV-2, εκ των οποίων τα έξι στη Μονάδα Αυξημένης Φροντίδας. Επιπλέον στη Μονάδα Εντατικής Θεραπείας του Γενικού Νοσοκομείου Λευκωσίας νοσηλεύονται συνολικά εννέα ασθενείς, εκ των οποίων οι δύο εκτός αναπνευστήρα. Άλλα δέκα άτομα νοσηλεύονται σε θάλαμο COVID 19 στο Γενικό Νοσοκομείο Λευκωσίας.

Πηγή: - Sigmalive -