<strong>Αναδημοσιεύουμε από το <span style="color: #ff0000;"><a style="color: #ff0000;" href="http://www.greekamericanmedia.com/">Greek American Media</a></span></strong>

<strong>Σαντορίνη</strong> ; Σε συνάντηση που είχε με τοπικούς φορείς στη Σαντορίνη, ο Πρωθυπουργός Κυριάκος Μητσοτάκης, περιέγραψε τον στόχο της κυβέρνησης για την επανεκκίνηση του κρίσιμου τομέα του τουρισμού.

Τον πρωθυπουργό υποδέχτηκαν στο νησί, ο περιφερειάρχης Νοτίου Αιγαίου, Γιώργος Χατζημάρκος, κι ο δήμαρχος Σαντορίνης, Αντώνης Σιγάλας.

https://www.facebook.com/kyriakosmitsotakis/videos/883750992123255/

Περιγράφοντας τον στόχο της κυβέρνησης για επανεκκίνηση του κρίσιμου τομέα του τουρισμού είπε:
<p style="text-align: center;"><strong><em>«Φιλοδοξούμε φέτος να έχουμε ένα μεγαλύτερο μερίδιο αγοράς από μία πολύ μικρότερη πίτα. Αυτός είναι ο στόχος μας και για αυτό θα αγωνιστούμε... Oπως προτάξαμε την υγεία και την προστασία της ανθρώπινης ζωής και αντιμετωπίσαμε επιτυχημένα την πρώτη φάση της πανδημίας, το ίδιο θέλουμε να κάνουμε και τώρα, που η χώρα ανοίγει σε επισκέπτες... Για να μπορέσουμε, και ήμασταν ειλικρινείς πάντα, δεν θέσαμε τον πήχη των προσδοκιών πολύ ψηλά, να σώσουμε ό,τι παραπάνω μπορούμε από αυτή την τουριστική περίοδο και να προετοιμαστούμε βέβαια για την πολύ δυνατή ανάκαμψη την οποία θα έχουμε το 2021».</em></strong></p>
Στα θετικά αποτελέσματα που είχε η χώρα στη μάχη κατά της πανδημίας αναφέρθηκε ο πρωθυπουργός λέγοντας:
<p style="text-align: center;"><em><strong>«Αν σήμερα μπορούμε να κάνουμε τα πρώτα διστακτικά βήματα για να προσελκύσουμε επισκέπτες, το κάνουμε ακριβώς επειδή η χώρα θεωρείται ως ένας ασφαλής προορισμός. Αυτή την ασφάλεια οφείλουμε να τη διαφυλάξουμε ως κόρη οφθαλμού» ανέφερε χαρακτηριστικά. Μάλιστα, επανέλαβε ότι αν ως χώρα καταφέραμε το τελευταίο διάστημα να κερδίσουμε κάτι, αυτό είναι «ένα μεγάλο απόθεμα αξιοπιστίας».</strong></em></p>
https://www.facebook.com/kyriakosmitsotakis/videos/1181233075554316/

Στο θέμα της  Σαντορίνης ο κ. Μητσοτάκης τόνισε πως το νησί είναι:
<p style="text-align: center;"><strong><em>«Eνας εμβληματικός προορισμός με επαγγελματίες υψηλότατου επιπέδου. Eχουμε όλοι υποχρέωση να προστατεύσουμε το τουριστικό μας προϊόν και να καταφέρουμε να περάσουμε το φετινό καλοκαίρι με όσο το δυνατόν μεγαλύτερη ασφάλεια. Όσο χτίζουμε πάνω στην ασφάλεια, τόσο περισσότερο τουρισμό θα μπορούμε να περιμένουμε προς το τέλος του καλοκαιριού. Έχουμε σχέδιο και, όπως πιστεύω ότι υποδειγματικά διαχειριστήκαμε την πρώτη φάση της πανδημίας, το ίδιο υποδειγματικά θέλουμε να διαχειριστούμε και το άνοιγμα του τουρισμού με ασφάλεια».</em></strong></p>
Αμέσως μετά τη συζήτηση με τους τοπικούς φορείς, ο πρωθυπουργός, μαζί με τον υφυπουργό Εσωτερικών, αρμόδιο για θέματα Αυτοδιοίκησης και Εκλογών, Θεόδωρο Λιβάνιο, πραγματοποίησε σύντομη συνάντηση με τον δήμαρχο Σαντορίνης κ. Σιγάλα και με δημάρχους των μικρότερων νησιών των Κυκλάδων, προκειμένου να συζητήσουν για τα προβλήματα που αναζητούν λύση στις περιοχές της αρμοδιότητάς τους.

Νωρίτερα επισκέφθηκε τον μητροπολίτη Θήρας, Αμοργού και Νήσων κ. Επιφάνιο, περπάτησε στα Φηρά και συνομίλησε με κατοίκους και επαγγελματίες της περιοχής.

By Yannis Iosifidis