Σε συνέντευξή που παραχώρησε σήμερα στον τηλεοπτικό σταθμό Star, ο πρωθυπουργός Κυριάκος Μητσοτάκης αναφέρθηκε σε όλα τα ανοιχτά ζητήματα μιλώντας για την πανδημία (Βλέπε σχετικό άρθρο κάνοντας Κλικ <a href="https://www.ny-greeks.com/?p=4383"><span style="color: #ff0000;"><strong>ΕΔΏ</strong></span></a>), τον Έβρο, την οικονομία, την αντιπολίτευση, της εκλογές και τον ανασχηματισμό.

Εστιάζοντας στο ζήτημα των πρόωρων εκλογών, αλλά και του ανασχηματισμού, ο κυρίως Μητσοτάκης ήταν σαφής ξεκαθαρίζοντας με τον πιο κατηγορηματικό τρόπο, πως <strong>δεν προτίθεται να προκηρύξει πρόωρες εκλογές, αλλά ούτε και να προβεί σε ανασχηματισμό</strong>, χαρακτηρίζοντας παράλληλα ανεύθυνη αυτή τη συζήτηση τώρα.
<blockquote><em><strong>Δεν είμαι τακτικιστής... θα τιμήσω την εντολή που πήρα.</strong></em>

<em><strong>Eίμαστε πολύ πιο ισχυροί πολιτικά από τον περασμένο Ιούλιο</strong></em>
<h5 style="text-align: right;">Κυριάκος Μητσοτάκης</h5>
</blockquote>
<em><strong>"Ούτε ανασχηματισμό ούτε εκλογές”</strong></em> είπε ο κ.Μητσοτάκης απαντώντας σε σχετική ερώτημα, και αναρωτήθηκε:
<p style="text-align: center;"><em><strong>“Εκλογές γιατί και για ποιο λόγο; Δεν είναι το ζητούμενο να κάψουμε την απλή αναλογική, αλλά η επιτυχία του έργου μας. Η κοινωνία μας περιβάλλει με εμπιστοσύνη. Δεν είμαι τακτικιστής, και θα τιμήσω την εντολή που πήρα από το λαό. Έχουμε 158 βουλευτές, μεγάλη αποδοχή στην κοινωνία, και είμαστε πολύ πιο ισχυροί πολιτικά από τον περασμένο Ιούλιο. Είναι τελείως ανεύθυνη αυτή η συζήτηση”.</strong></em></p>
Για τον ανασχηματισμό είπε ότι κάποια στιγμή στο απώτερο μέλλον θα γίνει, αλλά “δεν είναι του παρόντος” και πως “η κυβέρνηση βρήκε τον βηματισμό της”.

Όπως είπε υπάρχει η λογική ότι τα κυβερνητικά στελέχη πρέπει να έχουν το χρόνο να δείξουν τι αξίζουν”, απέκλεισε κατηγορηματικά το ενδεχόμενο αλλαγών τώρα, και πρόσθεσε:

“Θα εξαντλήσω το πολιτικό μου κεφάλαιο και όταν φτάσω στο τέλος της τετραετίας θα κριθώ. Οι δημοσκοπήσεις είναι η φωτογραφία της στιγμής”.

Οικονομία

¨Η Ελλάδα σήμερα διεκδικεί και στην Ευρώπη, όχι δανεικά αλλά απευθείας μεταβιβάσεις από την ΕΕ στη γραμμή που άνοιξε η Γαλλία και η Γερμανία. Ο λόγος μας σήμερα μετράει περισσότερο στην Ευρώπη. Μπορούμε να κεφαλαιποιήσουμε την επιτυχία μας” είπε ο πρωθυπουργός αναφερόμενος στις προοπτικές που διανοίγονται.

Σημείωσε ότι η ΕΚΤ “έδωσε ατελείωτη ρευστότητα στις ελληνικές τράπεζες” και ότι “δεν υπάρχει ζήτημα πλεονασμάτων για φέτος και του χρόνου”. Δεν θέλησε να προσδιορίσει το ύψος του ποσού που θα εισρεύσει στην Ελλάδα από την ΕΕ, αλλά “διεκδικούμε το μέγιστο δυνατό” όπως είπε, ενώ δεν θέλησε να κάνει πρόβλεψη για το ποσοστό ύφεσης, λέγοντας ότι έχει πει στο παρελθόν πως θα είναι μεταξύ 5 και 10%. Όμως πρόσθεσε ότι έχοντας επισκεφθεί την αγορά “είδα μια πολύ συγκρατημένη αισιοδοξία. Αυτά που θα γίνουν στην Ευρώπη είναι σημαντικά συζητάμε πολλά δισ. και θα προστεθούν στα 24 δισ δημοσιονομικής στήριξης και στήριξης ρευστότητας”.

Κάλεσε τους επιχειρηματίες να αναλάβουν το ρίσκο που τους αναλογεί, είπε ότι το κράτος βοήθησε με την μισθοδοσία, με τα ενοίκια, την επιστρεπτέα προκαταβολή για την οποία θα υπάρχει και δεύτερη δόση, ενώ ζήτησε από τις τράπεζες “να μην είναι τόσο αυστηρές στην ρευστότητα”.

Σχετικά με τις προτάσεις του ΣΥΡΙΖΑ δήλωσε ανοιχτός για συζήτηση, ενώ για την πορεία της οικονομίας είπε ότι θα εξαρτηθούν πολλά από το πως θα πάει ο τουρισμός.

“Δεν πιστεύω ότι θα είναι απόλυτη καταστροφή. Θα ανοίξουν τα πιο πολλά ξενοδοχεία” είπε ο κ.Μητσοτάκης και απευθυνόμενος στους ξενοδόχους είπε:

“Τους θέτω προ των ευθυνών τους, τους δώσαμε εφόδια, και πρέπει να πάρουν το ρίσκο να κάνουν το καθήκον τους. Όλοι πρέπει να μοιραστούμε τη ζημιά. Το κράτος οι επιχειρήσεις και ο εργαζόμενος”.

Ανακοίνωσε ότι πολλές από τις προσλήψεις 4.000 γιατρών και νοσηλευτών που έγιναν μέχρι τώρα, θα αποκτήσουν μόνιμα χαρακτηριστικά όταν παρέλθει η διετία” και πρόσθεσε ότι υπάρχει σήμερα η τεχνογνωσία να σχεδιαστεί ένα νέο ΕΣΥ που θα δουλεύει σε συνεργασία με τον ιδιωτικό τομέα.

Τέλος τόνισε ότι θα υπάρχει κι άλλο πακέτο φορολογικών μειώσεων όσο επιστρέφουμε στην κανονικότητα, και πως η πρώτη προτεραιότητα είναι η μείωση εργοδοτικών εισφορών μετά το καλοκαίρι.

“Η βασική πολιτική μείωση των φόρων ισχύει κανονικά. Είχαμε αρχίσει να κάνουμε μεταρρυθμίσεις πριν από την πανδημία. Δεν έχει αλλάξει η πλατφόρμα πάνω στην οποία εκλεγήκαμε” είπε ο κ.Μητσοτάκης.