<h6 style="text-align: center;"><strong>O χαιρετισμός του Κυριάκου Μητσοτάκη κατά την έναρξη της 66ης Ετήσιας Συνόδου της Κοινοβουλετυκής Συνέλευσης του ΝΑΤΟ είχε αχμές κατά της Τουρκίας, </strong></h6>
Ο πρωθυπουργός φωτογραφίζοντας την Τουρκία τόνισε μεταξύ άλλων ότι:
<p style="text-align: center;"><em><strong> «Oι σύμμαχοι δεν μπορούν να συνεργάζονται με ομάδες τζιχαντιστών. Δεν μπορούν να προχωρούν σε δοκιμές S-400» και συμπλήρωσε:«Αυτές οι πρακτικές υπονομεύουν τις αξίες του ΝΑΤΟ και πλήττουν την αλληλεγγύη, τη συνοχή, την ενότητα και την αποτελεσματικότητα του ΝΑΤΟ ως πολιτικού και στρατιωτικού Οργανισμού, ενώ προσκρούουν στους στόχους της ίδιας της Συμμαχίας και τα αμυντικά της συμφέροντα».</strong></em></p>
<p style="text-align: center;"><strong><em>«Λόγω των τουρκικών προκλήσεων Δύο συμμαχικές ναυτικές δυνάμεις ήταν αντιμέτωπες για 35 ημέρες. Μια κατάσταση που έθεσε σε κίνδυνο την ασφάλεια και τη σταθερότητα της νότιας πτέρυγας της Συμμαχίας» επισήμανε ο πρωθυπουργός ενώ υπενθύμισε ότι κατά την περίοδο αυτή, προέτρεψε τον Πρόεδρο Ερντογάν να αναπτύξει ένα πνεύμα εξωστρέφειας, να στρέψει το βλέμμα του στην Ευρωπαϊκή Ένωση και τη Δύση, να δεσμευτεί και να επιλύσει τις διαφορές μας στο πνεύμα της συνεργασίας.</em></strong></p>
O Έλληνας πρωθυπουργός, επανέλαβε τη δέσμευσή του για τη διεξαγωγή ενός ειλικρινούς και καλόπιστου διαλόγου με την Τουρκία αλλά στο πλαίσιο, αμοιβαιότητας Ο Κυριάκος Μητσοτάκης τόνισε με έμφαση ότι αναμένει επίσης από την Τουρκία εδώ και καιρό την επίδειξη πνεύματος αμοιβαιότητας και προειδοποίησε: <em><strong>«Ωστόσο, εάν τα καλέσματά μας παραμείνουν αναπάντητα, τότε θα είναι αναπόφευκτο για την Ευρωπαϊκή Ένωση να λάβει μέτρα για να διασφαλίσει τα στρατηγικά της συμφέροντα και τα συμφέροντα των κρατών- μελών της».</strong></em>

Προσέθεσε ακόμη ότι η χώρα μας ενώ αποτελεί φορέα ασφάλειας, έχει δεχτεί προκλήσεις ασφαλείας, οι οποίες μάλιστα υπονομεύουν την ενότητα του ΝΑΤΟ, και ότι το 2020, η ενότητα αυτή δοκιμάστηκε σοβαρότατα, λόγω των τουρκικών προκλήσεων και των μονομερών ενεργειών, και τόνισε χαρακτηριστικά:
<p style="text-align: center;"><em>«Όπως έχω πει πολλές φορές τη χρονιά αυτή, η Ελλάδα και η Τουρκία θα πρέπει να μιλήσουν και - εάν δεν συμφωνήσουμε- τότε θα πρέπει να διευθετήσουμε τις διαφορές μας προσφεύγοντας στο διεθνές δικαστήριο, και να αφήσουμε να υπερισχύσει το κράτος δικαίου» </em></p>
https://twitter.com/PrimeministerGR/status/1329112387719409671?s=20

<span style="color: #0000ff;"><strong>Για προσφυγικό- μεταναστευτικό</strong></span>

Ο Έλληνας πρωθυπουργός επεσήμανε, επίσης πως:
<p style="text-align: center;"><em><strong> «Oι σύγχρονες προκλήσεις σχετίζονται με διαμάχες, με τη φτώχεια, με κενά εξουσίας και με την ανομία, προκλήσεις που έχουν οδηγήσει στην άνοδο της τρομοκρατίας και τη μαζική μετανάστευση. H χώρα μας βρέθηκε στην εμπροσθοφυλακή αυτή της μετακίνησης ανθρώπων, με δεκάδες χιλιάδες προσφύγων και μεταναστών που κατέφτασαν από την Συρία, το Ιράκ, το Αφγανιστάν και την Υποσαχάρια Αφρική. Oι αφίξεις αυτές σήμαναν τεράστιο βάρος για τα σύνορά μας, τις κοινότητές μας εκεί, αλλά και τις τοπικές δομές και υπηρεσίες.»</strong></em></p>
<p style="text-align: center;"><em><strong>«Το δίδαγμα για το ΝΑΤΟ είναι πως οι συνεργασίες θα πρέπει να είναι εξίσου ανοιχτές και προσαρμόσιμες. Θα πρέπει να εργαστούμε από κοινού με όσους μοιράζονται τις αξίες της Συμμαχίας μας και με όσους μπορούν να μας βοηθήσουν να αντιμετωπίσουμε τις προκλήσεις ασφαλείας που προκύπτουν διαρκώς έξω από τα σύνορα του ΝΑΤΟ. Αυτό σημαίνει περισσότερη συνεργασία με χώρες όπως η Ινδία, για την αντιμετώπιση των προκλήσεων ασφαλείας στην Ασία»</strong></em></p>
Ο Έλληνας πρωθυπουργός πρότεινε την αξιοποίηση νέων συνεργασιών εκεί όπου η σύγκρουση στη Συρία και τη Λιβύη συνεχίζει να απειλεί την σταθερότητα, και την αυξανόμενη συνεργασία με εταίρους στην Αφρική, τη Μέση Ανατολή και τον Κόλπο.

<span style="color: #0000ff;"><strong>Σε ό,τι αφορά τη Ρωσία και την Κίνα</strong></span>, ο κ.Μητσοτάκης επεσήμανε ότι:
<p style="text-align: center;"><em><strong> «Θα πρέπει να παραμείνουμε ανοιχτοί στην προοπτική ουσιαστικού διαλόγου, αλλά παράλληλα θα πρέπει να συνεχίζουμε να εμπλεκόμαστε στη συλλογική άμυνα και ασφάλεια» ενώ χαιρέτησε προς τούτο τη δέσμευση του νεοεκλεγέντος Προέδρου των ΗΠΑ Τζο Μπάιντεν προς τη Συμμαχία και τη δέσμευσή του για ασφάλεια στην Ευρώπη.»</strong></em></p>
<p style="text-align: center;"><em><strong>«Η επιτυχία του ΝΑΤΟ έγκειται στην συλλογική αλληλεγγύη. Η συμμαχία μας όχι μόνο ενισχύει την δύναμη της Αμερικής, αλλά διασφαλίζει και την άμυνα της Ευρώπης. Ως πρωθυπουργός, είμαι περήφανος που η Ελλάδα όχι μόνο καλύπτει αλλά ξεπερνά τη δέσμευσή της για ετήσιες δαπάνες της τάξεως του 2% για την άμυνά της κάθε χρόνο. Φέτος, ανανεώσαμε τη δέσμευσή μας για νέες σημαντικές επενδύσεις στην άμυνα σε ετήσια βάση, ενισχύσαμε την στρατηγική μας ικανότητα και συμμετείχαμε σε βασικούς μηχανισμούς και αποστολές του ΝΑΤΟ»</strong></em></p>
Ο Έλληνας πρωθυπουργός επεσήμανε ότι ότι η χώρα μας βρίσκεται <strong><em>«στο άκρο της Ανατολικής Μεσογείου και της Βορείου Αφρικής και συμμετέχει στο μέτωπο των προσπαθειών με στόχο την προώθηση της ειρήνης και της ασφάλειας, της δημοκρατίας, του πολυμερούς διαλόγου και της περιφερειακής συνεργασίας. Είναι μια περιοχή τεράστιας στρατηγικής σημασίας για το ΝΑΤΟ και, βεβαίως, για την Ευρωπαϊκή Ένωση».</em></strong>

<span style="color: #0000ff;"><strong>Και ο Πρωθυπουργός κατέληξε με Θουκυδίδη</strong></span> περιγράφοντας το πώς η Αθηναϊκή Δημοκρατία ανετράπη λόγω της αντιπαλότητας των "μεγάλων δυνάμεων". Και ο πρωθυπουργός έκλυση την ομιλία του λέγοντας:
<p style="text-align: center;"><em><strong>«Για να διασφαλίσουμε πως αυτό δεν θα συμβεί, για να διασφαλίσουμε τη συνέχεια του δημοκρατικού μας συστήματος, είναι ξεκάθαρο πως θα πρέπει ο ζωτικός αυτός θεσμικός πυρήνας, το ΝΑΤΟ, να παραμείνει σταθερός, καθώς αυτό είναι ζωτικής σημασίας για την ασφάλεια της Ευρώπης και της Βόρειας Αμερικής.»</strong></em></p>
<p style="text-align: center;"><em><strong>«Προστατεύοντας τα κοινά μας συμφέροντα, διασφαλίζοντας σταθερότητα στις κοινές γεωγραφικές μας ζώνες, διασφαλίζοντας ειρήνη μεταξύ των "μεγάλων δυνάμεων" του κόσμου τις επόμενες δεκαετίες» </strong></em></p>