Τα μέλη του ΟΠΕΚ μαζί με την Ρωσία και άλλες πετρελαιοπαραγωγές χώρες στον κόσμο, συμφώνησαν να παρατείνουν μέχρι τέλη Ιουλίου τις περικοπές στην παραγωγή ώστε να σταθεροποιηθεί η τιμή του μαύρου χρυσού.

Ο ΟΠΕΚ ζήτησε επίσης από χώρες όπως η Νιγηρία και το Ιράκ, που είχαν υπερβεί την ποσόστωση τον Μάιο και τον Ιούνιο, να αντισταθμίσουν αυτήν την αύξηση στην παραγωγή τους κάνοντας επιπρόσθετες περικοπές από τον Ιούλιο μέχρι και τον Σεπτέμβριο.

«Έχουμε μια πολύ καλή ατμόσφαιρα μεταξύ των χωρών του ΟΠΕΚ και των άλλων, που δεν ανήκουν στον ΟΠΕΚ», δήλωσε νωρίτερα ο Μοχάμεντ Αρκάμπ, ο υπουργός Ενέργειας της Αλγερίας, της χώρας που ασκεί αυτήν την περίοδο την προεδρία του Οργανισμού.

Πηγή: naftemporiki