<h6 style="text-align: center;"><strong>Όπερ και εγένετο, ακριβώς όπως το προβλέψαμε στα άρθρα μας στις 27 και 28 Αυγούστου για την μη επιβολή κυρώσεων κατά της Τουρκίας από την EE. Όπως προβλέψαμε στα άρθρα μας με τίτλο <a href="https://www.ny-greeks.com/o%ce%b9-k%cf%85%cf%81%cf%8e%cf%83%ce%b5%ce%b9%cf%82-%cf%83%cf%84%ce%b7%ce%bd-%cf%84%ce%bf%cf%85%cf%81%ce%ba%ce%af%ce%b1-%ce%ba%ce%b1%ce%b9-%ce%b7-%cf%88%cf%8e%cf%81%ce%b1-%cf%80%ce%bf%cf%85-%ce%bc/"><span style="color: #ff0000;">"Oι Kυρώσεις στην Τουρκία και η ψώρα που μας τρώει…"</span></a> (27 Αυγούστου) και <span style="color: #ff0000;"> <a style="color: #ff0000;" href="https://www.ny-greeks.com/waiting-for-godot-%cf%87%ce%b1%cf%83%cf%84%ce%bf%cf%8d%ce%ba%ce%b9-%ce%ba%ce%b1%cf%84%ce%ac-%cf%84%ce%b7%cf%82-%ce%b5%ce%bb%ce%bb%ce%ac%ce%b4%ce%b1%cf%82-%ce%b7-%ce%bb%ce%af%cf%83%cf%84%ce%b1/">“Waiting for Godot” – Χαστούκι κατά της Ελλάδας η λίστα των δήθεν επιλογών για “κυρώσεις"</a> </span>(28 Αυγούστου), η EE δεν προτίθεται ούτε καν τυπικά να επιβάλει κάποιες κυρώσεις κατά της Τουρκίας για την συνεχιζόμενη παραβίαση των κυριαρχικών δικαιωμάτων της Κύπρου αλλά και της Ελλάδας.</strong></h6>
Οι 27 της ΕΕ αναμένεται να εγκρίνουν συμπεράσματα με τα οποία θα ζητούν:
<ol>
 	<li>Περιοριστικά μέτρα "χωρίς καθυστέρηση" κατά της Λευκορωσίας.</li>
 	<li>Άμεση κατάπαυση του πυρός στο Ναγκόρνο Καραμπάχ.</li>
 	<li>Aνεξάρτητη έρευνα για τη χρήση χημικών όπλων κατά του Navalny</li>
 	<li>Eνώ θα θέτουν το πλαίσιο των σχέσεων ΕΕ- Κίνας στο προσεχές διάστημα.</li>
</ol>
Το προσχέδιο όπως αναμενόταν και όπως αρθογραφήσαμε επί τούτου, δεν περιέχει ακόμη παράγραφο για την Τουρκία.

<strong><span style="color: #ff0000;">Αναλυτικά σε σχέση με την Κίνα</span></strong>, <em><strong>"το Ευρωπαϊκό Συμβούλιο χαιρετίζει την προφορική έκθεση σχετικά με τη συνάντηση των ηγετών της ΕΕ με τον Πρόεδρο Xi Jinping στις 14 Σεπτεμβρίου καθώς και την υπογραφή της συμφωνίας για τις γεωγραφικές ενδείξεις"</strong></em>.

Το Ευρωπαϊκό Συμβούλιο τονίζει <em><strong>"την ανάγκη εξισορρόπησης της οικονομικής σχέσης και επίτευξης της αμοιβαιότητας. Υπενθυμίζει τον στόχο της ολοκλήρωσης, έως το τέλος του τρέχοντος έτους, των διαπραγματεύσεων για μια φιλόδοξη Συνολική Επενδυτική Συμφωνία ΕΕ-Κίνας (CAI) που αντιμετωπίζει τις τρέχουσες ασυμμετρίες στην πρόσβαση στην αγορά, συμβάλλει σε ίσους όρους ανταγωνισμού και καθιερώνει ουσιαστικές δεσμεύσεις για την αειφόρο ανάπτυξη"</strong></em>.

Καλεί επίσης την Κίνα <em><strong>"να εκπληρώσει προηγούμενες δεσμεύσεις για την αντιμετώπιση των εμποδίων πρόσβασης στην αγορά, να σημειώσει πρόοδο όσον αφορά την πλεονάζουσα παραγωγική ικανότητα και να ξεκινήσει διαπραγματεύσεις για τις βιομηχανικές επιδοτήσεις στον Παγκόσμιο Οργανισμό Εμπορ</strong></em>ίου".

Επιπλέον το Ευρωπαϊκό Συμβούλιο ενθαρρύνει την Κίνα<em><strong> "να αναλάβει μεγαλύτερη ευθύνη για την αντιμετώπιση των παγκόσμιων προκλήσεων". Αυτό περιλαμβάνει, ειδικότερα, "τη λήψη πιο φιλόδοξων μέτρων για το κλίμα σύμφωνα με τους στόχους της Συμφωνίας του Παρισιού και για τη βιοποικιλότητα και υποστήριξη πολυμερών αντιδράσεων στην πανδημία COVID-19, ιδίως όσον αφορά τις θεραπείες και τα εμβόλια, και την ελάφρυνση του χρέους ως απαραίτητη προϋπόθεση για την ανάκαμψη από την πανδημία, ιδιαίτερα στην Αφρική".</strong></em>

Το Ευρωπαϊκό Συμβούλιο χαιρετίζει, ως <em><strong>"σημαντικό βήμα προς τη σωστή κατεύθυνση"</strong></em>, τη δήλωση του Προέδρου Xi Jinping, μετά τη βιντεοδιάσκεψη των ηγετών, ότι <em><strong>"η Κίνα θα στοχεύσει στην επίτευξη ουδετερότητας άνθρακα πριν από το 2060"</strong></em>.

Το Ευρωπαϊκό Συμβούλιο υπογραμμίζει τις <em><strong>"σοβαρές ανησυχίες του για την κατάσταση των ανθρωπίνων δικαιωμάτων στην Κίνα, συμπεριλαμβανομένων των εξελίξεων στο Χονγκ Κονγκ και της μεταχείρισης ατόμων που ανήκουν σε μειονότητες, όπως εκφράστηκαν στη σύνοδο κορυφής ΕΕ-Κίνας τον Ιούνιο και στη συνάντηση των ηγετών που πραγματοποιήθηκε στις 14 Σεπτεμβρίου".</strong></em>

Ακολούθως επιβεβαιώνει την <em><strong>"πολιτική προσέγγιση των σχέσεων ΕΕ-Κίνας όπως ορίζεται στην κοινή ανακοίνωση της Επιτροπής και του Ύπατου Εκπροσώπου «ΕΕ-Κίνα: Μια στρατηγική προοπτική» του Μαρτίου 2019 και ζητεί περαιτέρω συνεκτικές προσπάθειες για την εφαρμογή της"</strong></em>. Καλεί δε την Κομισιόν και τον Ύπατο Εκπρόσωπο να υποβάλουν έκθεση προόδου έως τον Μάρτιο του 2021. Προσβλέπει σε συνάντηση όλων των μελών της με τον Πρόεδρο Xi Jinpin το 2021.

<strong><span style="color: #ff0000;">Σε ό,τι αφορά τη Λευκορωσία</span></strong>, σύμφωνα με το προσχέδιο, το Ευρωπαϊκό Συμβούλιο <em><strong>"καταδικάζει την απαράδεκτη βία εκ μέρους των αρχών της Λευκορωσίας εναντίον ειρηνικών διαδηλωτών, καθώς και εκφοβισμό, αυθαίρετες συλλήψεις και κρατήσεις μετά τις προεδρικές εκλογές, τα αποτελέσματα των οποίων δεν αναγνωρίζει".</strong></em>

Το Ευρωπαϊκό Συμβούλιο <em><strong>"υποστηρίζει πλήρως το δημοκρατικό δικαίωμα του λαού της Λευκορωσίας να εκλέγει τον Πρόεδρό του μέσω νέων ελεύθερων και δίκαιων εκλογών, χωρίς εξωτερική παρέμβαση".</strong></em>

Το Ευρωπαϊκό Συμβούλιο <em><strong>"καλεί τις αρχές της Λευκορωσίας να τερματίσουν τη βία και την καταστολή, να απελευθερώσουν όλους τους συλληφθέντες και τους πολιτικούς κρατουμένους, να σεβαστούν την ελευθερία των μέσων ενημέρωσης και την κοινωνία των πολιτών και να ξεκινήσουν έναν περιεκτικό εθνικό διάλογο".</strong></em>

Συμφωνεί ότι<em><strong> "πρέπει να επιβληθούν περιοριστικά μέτρα και καλεί το Συμβούλιο να εγκρίνει την απόφαση χωρίς καθυστέρηση".</strong></em>

<strong><span style="color: #ff0000;">Σε ότι αφορά τη σύγκρουση στο Ναγκόρνο-Καραμπάχ</span></strong> το Ευρωπαϊκό Συμβούλιο ζητεί <em><strong>"την άμεση παύση των εχθροπραξιών και καλεί τα μέρη να επανέλθουν σε μια διαρκή εκεχειρία και την ειρηνική διευθέτηση της σύγκρουσης". "Η απώλεια ανθρώπινων ζωών και το βάρος στον άμαχο πληθυσμό είναι απαράδεκτες. Δεν μπορεί να υπάρξει στρατιωτική λύση στη σύγκρουση, ούτε εξωτερική παρέμβαση. Το Αζερμπαϊτζάν και η Αρμενία πρέπει να ξεκινήσουν ουσιαστικές διαπραγματεύσεις χωρίς προϋποθέσεις"</strong></em>, αναφέρεται στο προσχέδιο.

Το Ευρωπαϊκό Συμβούλιο εκφράζει την υποστήριξή του στους Συμπροέδρους του Ομίλου Μινσκ του ΟΑΣΕ και ζητεί από τον Ύπατο Εκπρόσωπο να εξετάσει την περαιτέρω υποστήριξη της ΕΕ για τη διαδικασία διευθέτησης.

<span style="color: #ff0000;"><em><strong>Τέλος σε σχέση με τον Alexei Navalny</strong></em></span>, το Ευρωπαϊκό Συμβούλιο καταδικάζει την απόπειρα δολοφονίας του με στρατιωτικό νευροχημικό παράγονταν τύπου «Nichichok». Η χρήση χημικών όπλων συνιστά σοβαρή παραβίαση του διεθνούς δικαίου. Το Ευρωπαϊκό Συμβούλιο καλεί τις αρχές της Ρωσικής Ομοσπονδίας να συνεργαστούν πλήρως με τον Οργανισμό Απαγόρευσης Χημικών Όπλων (OPCW) για να διασφαλίσουν μια αμερόληπτη διεθνή έρευνα".

Με πληροφορίες από ΚΥΠΕ - Sigmalive