O κινέζος υπουργός Εξωτερικών Ουάνγκ Γι, κατά την ετήσια συνέντευξή του στον Τύπο σήμερα προειδοποίησε ότι η Κίνα και οι Ηνωμένες Πολιτείες βρίσκονται <em><strong>«στο χείλος ενός νέου Ψυχρού Πολέμου»</strong></em>, εκφράζοντας τη λύπη του για την αύξηση των εντάσεων με την Ουάσινγκτον γύρω από την επιδημία της COVID 19.

O Ουάνγκ Γι δήλωσε:
<p style="text-align: center;"><em><strong>«Εκτός από την καταστροφή που προκαλείται από τον νέο κορονοϊό, ένας πολιτικός ιός διαδίδεται στις Ηνωμένες Πολιτείες. Αυτός ο πολιτικός ιός επωφελείται κάθε ευκαιρίας για να επιτεθεί και να δυσφημήσει την Κίνα»</strong></em></p>
<p style="text-align: center;"><em><strong>«Ορισμένες αμερικανικές πολιτικές δυνάμεις παίρνουν όμηρο τις σχέσεις ανάμεσα στην Κίνα και τις Ηνωμένες Πολιτείες και ωθούν τις δύο χώρες μας στο χείλος ενός νέου Ψυχρού Πολέμου»</strong></em>,</p>
https://www.youtube.com/watch?v=B1TfYiMtcXw&amp;feature=emb_title
<p style="text-align: left;">Ο κινέζος υπουργός Εξωτερικών δήλωσε ακόμη πως η Κίνα και οι Ηνωμένες Πολιτείες έχουν αμφότερες να κερδίσουν από τη συνεργασία και να χάσουν από την αντιπαράθεση, ενώ πρόσθεσε πως οι δύο πλευρές πρέπει να βρουν έναν τρόπο ειρηνικής συνύπαρξης.</p>
Σύμφωνα με τον Ουάνγκ, οι δύο χώρες είναι ανάγκη να αρχίσουν να συντονίζουν τις μακροοικονομικές πολιτικές τους για χάρη των αντίστοιχων οικονομιών τους καθώς και για χάρη της παγκόσμιας οικονομίας.

Ο κινέζος υπουργός Εξωτερικών υπογράμμισε ακόμη πως αυτοί που θέλουν να κάνουν την Κίνα να πληρώσει αποζημίωση για το ξέσπασμα του κορονοϊού ονειροπολούν.

Εξάλλου ο Ουάνγκ προειδοποίησε πως ο νόμος για την εθνική ασφάλεια στο Χονγκ Κονγκ, που κατατέθηκε στο κινεζικό κοινοβούλιο, θα εφαρμοσθεί <em><strong>«χωρίς την παραμικρή καθυστέρηση».</strong></em>

Η δήλωση του κινέζου υπουργού έγινε ενώ, με αφορμή αυτό τον νόμο, εκατοντάδες διαδηλωτές συγκρούονται σήμερα με τις δυνάμεις της τάξης στην πρώην βρετανική αποικία.

Πηγές: - EuroNews - ΑΜΠΕ - ΑFP - Reuters - Naftemporiki -

By Alex Ammohostianos